Resepi Kailan Ikan Masin Chinese Style Yang Sedap Terangkat!

Biar Mama Siti teka. Mama cari resepi ini sebab selalu makan dekat restoran Thai kan? Ataupun sebab teringin nak rasa air tangan sendiri. Mana tahu menjadi macam dekat restoran.
Tapi kali ini Mama nak cuba sendiri cara masak resepi Sayur Kailan Ikan Masin ni, tapi dengan sedikit twist, iaitu seperti gaya masakan kaum Cina.
Sebenarnya, menu kailan ikan masin bukan sahaja sinonim dengan makanan di restoran Thailand, tetapi, resepi Kailan Ikan Masin ini juga merupakan antara masakan utama orang Cina. Mudah je cara nak sediakan resepi ini Mama. Orang kata campak-campak pun dah jadi.
Jom kita mula memasak.
Resepi Kailan Ikan Masin

Kredit gambar: Ameera
Resepi oleh: Che Nom
Bahan-Bahan
Minyak MasakBawang PutihCili PadiIkan MasinSos TiramKicap ManisBawang HollandSayur KailanTepung JagungAir
Cara Memasak
1. Tumbuk kasar 3 ulas bawang putih dan 5 tangkai cili padi.

2. Potong sayur kailan kepada bahagian-bahagian kecil.

3. Selepas itu, potongkan setengah mangkuk ikan masin. 4. Panaskan minyak dan tumiskan bahan kisar hingga naik bau.

5. Seterusnya, masukkan ikan masin bersama batang kailan dan kacau rata.

6. Tambahkan 3 sudu besar sos tiram dan 1 sudu kecil kicap manis.

7. Taburkan bawang holland yang dihiris dan daun kailan.

8. Bancuhkan satu sudu tepung jagung dan tuangkan ke dalam kuali.

9. Tambahkan sedikit air sebagai kuah dan kacau.

10. Sayur kailan ikan masin siap dihidangkan.
Tips Resepi Kailan Ikan Masin
Mama pastikan bancuh tepung jagung dalam mangkuk yang berasingan supaya tidak berketul-ketul.Kalau nak kekalkan rasa rangup sayur kailan, Mama jangan pula masak resepi ini terlalu lama ya.
Rasanya dalam 10 minit pun boleh siap kan kailan ikan masin kita ni. Tinggal lagi bahagian garam dan gula. Bahagian ini, Mama boleh sesuaikan ikut citarasa sendiri. Dan kalau nak pedas lagi, Mama boleh tambah beberapa biji cili padi, itu kesesuaian rasa Mama, suami dan anak-anak.
Kalau Mama rasa nak cuba resepi yang lain pula, Mama Siti cadangkan cuba menu ikan patin tempoyak. Mana tahu Mama ada tangan sakti yang buat masakan tersebut jadi sedap sehingga menjilat jari? Haa.
Apa lagi, jangan lupa cuba resepi SAYUR KAILAN IKAN MASIN ini. Selamat mencuba.


Diari Hati Ibu: Suka Duka Perjalanan “Trying-to-Conceive” Saya dan Suami

Kami bertemu jodoh ketika suami hampir memasuki usia 30 tahun. Tak dinafikan juga lumrah pasangan baru berkahwin kebanyakannya sangat berhajat menimang cahaya mata dalam masa terdekat.
Begitu juga kami, telah trying to conceive (TTC) seawal yang boleh. Apatah lagi waktu itu As menolak peluang menyambung sarjana bidang anatomi perubatan kerana tidak mahu berjauhan dengan suami. Jadi kehidupan telah didedikasikan untuk rumah tangga sepenuhnya dan bersedia untuk trying to conceive.

Langkah Pertama Trying to Conceive Kami
Masa berlalu tanpa berita kehamilan sehingga setahun tempoh perkahwinan. Rezeki latar belakang As sendiri di bidang Sains Kesihatan, As merasa terpanggil untuk membuat pemeriksaan dengan Pakar Sakit Puan terus ketika kami di fasa ini.
Memang dinasihatkan buat semua pasangan, jika sudah mencuba untuk hamil dalam tempoh setahun, boleh mula rujuk nasihat pakar untuk buat pemeriksaan just in case kita ada apa-apa isu yang boleh dibantu.
Kredit gambar: Utah Fertility
Antara tanda awal kita wanita ini mempunyai masalah perubatan melibatkan rahim adalah mengalami senggugut yang teruk, period yang tidak tetap atau cycle yang panjang, dan juga period flow yang terlalu heavy atau terlalu light.
Bagi lelaki pula, lebih sukar untuk diagak sama ada mempunyai masalah melibatkan kesuburan. Jadi, seeloknya, suami dan isteri sama-sama membuat pemeriksaan untuk melancarkan proses diagnosis dan seterusnya rawatan.
Bermulanya Pemeriksaan & Rawatan Kesuburan
Ia bermula dengan prosedur ringkas untuk kami monitor ovulasi di dalam rahim dengan ultrasound juga strip ujian ovulasi (OPK) dengan gigih.
Sehinggalah diikuti satu pembedahan yang bernama laparoscopy, kamera dan alatan untuk pembedahan dimasukkan ke dalam rahim dengan kaedah paling kurang invasif iaitu melalui tebukan beberapa lubang di abdomen.
Kredit gambar: Bupa UK
Rawatan ini termasuk juga dengan pelbagai suntikan hormon yang sangat mahal ketika dua kali prosedur intrauterine insemination (IUI) yang tidak berjaya.
Cabaran & Tekanan Sepanjang Proses TTC Kami
Proses rawatan perubatan yang kami pilih untuk dilakukan secara intensif ini juga memberi sedikit tekanan, yang tanpa kami sedar menjejaskan kelancaran rawatan. Begitu juga kos yang semakin meningkat.
Namun ada perkara yang sangat terkesan ketika ahli embriologi berpesan tentang menjaga kesihatan untuk cuba hamil melalui amalan pemakanan yang tidak mengganggu hormon seperti mengelak pengambilan soya. Disini baru As dan suami tersedar tentang kepentingan pemakanan untuk hormon dan sepanjang proses rawatan.

Sejak tu, As mula buat kajian sendiri dan juga bertemu pegawai perubatan yang mengamalkan rawatan secara lebih semula jadi. Ya lah, kita pun dah berhabis banyak dari segi kewangan, tertekan dan sebagainya.
As sangat bersyukur dengan titik mula masalah untuk hamil ini yang akhirnya kini telah merubah terlalu banyak gaya hidup kami terutama yang melibatkan kesihatan dan pemakanan sejak 9 tahun yang lalu hingga kini. Ia membuka dimensi baru dalam kehidupan untuk unlearn dan relearn segala ilmu tentang kesihatan.
Kredit gambar: Nutra Ingredients Asia
Alhamdulillah! Berjaya hamil secara semula jadi!
Masya Allah akhirnya setelah melalui banyak proses yang sukar bersama-sama, Allah beri hadiah kehamilan tanpa memerlukan sebarang ubatan.

Kami hanya monitor kondisi badan dengan OPK strip setiap hari, itulah asas yang semua TTCian boleh lakukan selain banyak mendedahkan diri kepada alam untuk mengurangkan stress, mengurangkan keradangan dalam badan dan membantu sistem tubuh untuk merawat dari dalam.
Ia bukan perjalanan yang mudah, banyak yang perlu dikorbankan. Namun perubahan yang baik adalah perubahan yang sustainable buat diri kita. Mampu diteruskan sepanjang zaman selagi usia dikandung badan kemudian disambung generasi anak-anak kita nanti. Moga Allah mengurniakan buat semua sahabat yang masih menanti.
Love, As.


Khasiat Habbatussauda Dalam Mencantikkan dan Menyihatkan Seisi Keluarga

Habbatussauda ialah tumbuhan berbunga yang berasal dari Asia Selatan dan Asia Barat Daya. Namun kini, tumbuhan yang juga dikenali sebagai jintan hitam ini sudah boleh diperolehi di Eropah, Afrika dan Myanmar.
Kegunaan habbatussauda bermula sejak dari dahulu lagi. Beratus-ratus tahun sebelum ini, habbatussauda menjadi salah satu herba tradisional terkenal untuk mengubati pelbagai jenis penyakit.
Dahulu kala, habbatussauda digunakan untuk merawat diabetes, kanser serta mengurangkan berat badan. Kajian lebih terperinci hari ini mendapati habbatussauda mempunyai sekurang-kurangnya 12 khasiat untuk lelaki dan perempuan.
Mama Siti harap Mama baca artikel ini sampai habis okay. Sebabnya banyak lagi khasiat habbatussauda yang Mama Siti nak kongsikan dengan Mama semua. Semestinya sangat membantu Mama, Ayah dan anak-anak.
12 Khasiat Habbatussauda

Kredit gambar: Shopee
1. Penyakit Asma
Cara alternatif rawatan penyakit asma ialah dengan mengamalkan habbatussauda. Terpulang kepada Mama tentang cara pengambilannya.
Mama boleh makan biji habbatussauda, minyak ataupun jenis kapsul. Paling penting jangan abaikan ubat yang telah ditetapkan doktor ya.
2. Menurunkan Tekanan Darah Tinggi
Kredit gambar: Harian Metro
Mineral yang ada dalam tumbuhan ini mampu mengawal tekanan darah dalam badan. Kandungan kalsium dan kalium dalam habbatussauda bertindak sebagai komponen anti-hypertensi.
Maksudnya, makanan tambahan ini dapat merendahkan, mengawal tekanan darah dan mengawal pergerakkan otot.
3. Penyakit Diabetes
Dalam satu artikel oleh Journal of Endocrinology and Metabolism, minyak habbatussauda membantu membina semula sel-sel dalam kelenjar pankreas.
Hasilnya, insulin dirembeskan secara semulajadi dan sekaligus dapat mengawal paras gula dalam badan.
4. Kulit Lebih Cantik
Kredit gambar: Alodokter
Kali ini cara penggunaannya habbatussauda bukan sebagai makanan tetapi sebagai air rendaman. Ada juga rupanya khasiat untuk kita kaum mak-mak ni.
Orang yang mengamalkan tumbuhan ini memiliki kulit yang sihat dan kurang jerawat. Selain itu, habbatussauda juga boleh mempercepatkan penyembuhan kulit.
5. Badan Langsing
Kredit gambar: KlikDokter
Impian setiap wanita nak kan bentuk badan yang langsing. Lebih-lebih lagi lepas melahirkan anak, kan Mama.
Kita tak nak lah kurus dengan cara ekspress dengan tips yang bukan-bukan kan. Jadi, apa kata Mama amalkan habbatussauda sehari sekali kerana ia dapat mengurangkan selera makan. Macam orang dulu-dulu kata ‘sikit-sikit, lama-lama jadi bukit’.
6. Agen Antioksidan
Kredit gambar: PurelyB
Tumbuhan ini melawan radikal bebas dari persekitaran dan bahan kimia. Bahasa mudahnya, kulit anda tidak mudah rosak walaupun terdedah di bawah cahaya matahari.
Ya lah kan, mungkin Mama antara yang perlu bekerja di lapangan seperti kawasan pembangunan. Jika Mama mengamalkan habbatussauda selalu, insya allah kulit Mama kekal sihat.
7. Anti Kanser
Kita pun tahu, kanser tidak ada ubat lagi setakat ini. Apa yang diusahakan oleh pihak hospital ialah agar kanser tidak merebak ke bahagian lain.
Justeru, sebelum sel kanser membentuk dalam badan lebih baik kita ambil langkah berjaga-jaga sebab habbatussauda ada thymoquinone (TQ) yang dapat mengurangkan risiko tumor dan pembiakan sel abnormal kanser.
8. Untuk Kesuburan Lelaki
Kredit gambarL Istock
Khas untuk lelaki di luar sana, menurut kajian, habbatussauda ialah kaedah terbaik untuk mengatasi masalah sperma tidak normal.
Antioksidan dalam habbatussauda menangani masalah tersebut dan membantu lelaki di luar sana mendapatkan zuriat.
9. Penghadaman dan Kesihatan Perut
Kredit gambar: Berita Harian
Walaupun penemuan saintifiknya masih awal, tapi apa salahnya kan kalau kita makan makanan yang baik. Habbatussauda dikatakan boleh membantu masalah gastrik dan ketidakselesaan perut.
10. Menyihatkan Kardiovaskular
Thymoquinone (TQ) dalam tumbuhan ini boleh menurunkan kolesterol, menstabilkan tekanan sistolik dan diastolik. Hasilnya, jantung Mama menjadi lebih sihat dengan kadar dengupan yang normal.
11. Melembutkan Rambut
Kredit gambar: Freepik
Ini merupkana khasiat habbatussauda dari segi minyaknya. Ekstrak minyak habbatussauda yang dioleskan di rambut memberikan kesan rambut yang lebih lembut, bagai membuat rawatan di salon rambut!
12. Membunuh Bakteria
Selain itu, jintan hitam ini juga bertindak sebagai antibakteria dan dapat mengubati tubuh badan. Sekiranya kita tak sihat atau dijangkiti penyakit-penyakit ringan, khasiat daripada habbatussauda ini dapat menghalang daripada penyakit tersebut menjadi lebih teruk.
Sebab itu disarankan untuk kita mengamalkan sumber makanan tambahan yang terbaik ini setiap hari, sama ada untuk diri sendiri, suami, mahupun anak-anak sejak usia muda lagi.

Habatus sauda terbukti masih lagi relevan hingga ke hari ini. Malahan penggunaannya semakin meluas di pelbagai aspek.
Bukan sahaja menyelesaikan masalah kesihatan walhal masalah kecantikan pun boleh di atasi. Jintan hitam rupanya memang boleh diambil oleh lelaki dan perempuan. Semoga dengan mengamalkan tumbuhan ini, kita mendapat manfaat daripanyanya.
Tapi jangan lupa dapatkan nasihat doktor juga ya. Sebab badan kita ada tindak balas yang berbeza, doktor akan bantu kita sama ada sesuatu makanan itu baik atau tidak untuk tubuh badan kita.


Support Mama, Support Lokal! Group Untuk Ibu Menyusu Yang Mama Harus Follow

Sebelum memulakan perjalanan breastfeeding, Mama perlu tambahkan ilmu tentang breastfeeding dan seangkatan dengannya. Tapi macam mana nak cari tentang semua info-info ini?
Banyak info yang berada di media sosial, group WhatsApp, Facebook, Telegram malah TikTok juga! Tapi yang mana satu yang boleh dipercayai?
Haa, meh sini Mama Siti nak kongsi page yang pasti Mama boleh percaya punyalah! Diasaskan dan diketuai oleh Kaunselor Penyusuan Susu Ibu, Docmummy22 sangat berdedikasi menolong semua para ibu dengan breastfeeding journey mereka.
“Banyak je group yang ada, apa yang istimewa tentang group ni?”
Apa Yang Special Tentang Group Docmummy22 Ni?
Haa, kalau Mama nak tahu apa yang best dan special tentang group ni, berikut adalah sebahagian daripada perkongsian serta aktiviti yang dianjurkan. Jom tengok semuanya di bawah!
#1 Tips Penyusuan Susu Ibu

Kredit gambar: Facebook Docmummy22
Jangan tengok jauh-jauh lagi, terdapat pelbagai panduan dan tips yang khas untuk Mama yang mahu menyusu dan sedang menyusu. Adakah Mama tahu tentang MARMET?
Docmummy22 akan explain dengan lanjut jika Mama follow group ini. Stres tak cukup tidur, susu tak cukup, cara nak banyakkan susu, Docmummy22 boleh tolong Mama dengan perkongsian info dan nasihat yang betul.
Bukan sahaja itu Mama, Docmummy22 juga sentiasa kongsikan posting yang berkaitan dengan kesihatan ketika penyusuan, kehamilan sehingga selepas kelahiran si manja.
#2 Sokongan Padu Untuk Mama Yang Berjaya dan Gagal Untuk Direct Breastfeeding
Kredit gambar: Facebook Docmummy22
Kadang-kadang kita tidak mempunyai kudrat dan juga berputus asa dengan penyusuan bayi ni. Para ibu mungkin memiliki pelbagai masalah seperti susah bayi nak latch, reject susu ibu dan macam-macam lagi.
Mama Siti faham Mama akan rasa sedih dan juga rasa macam a failed mom, sebab itulah ada support group ini!
Admin Docmummy22 merupakan seorang Kaunselor Penyusuan yang berlesen dan sentiasa memberi sokongan padu dan yang diperlukan mak-mak menyusu.
Dalam pada itu, page ini juga sentiasa saling mengingati bahawa tak kisah bagaimana sekalipun cara penyusuan Mama pada si manja, yang penting, bayi Mama sihat dan MASIH minum susu yang berkhasiat.
 Jangan lupa untuk Mama lakukan sedikit kajian sebelum menyusu kerana kemungkinan, ia tidak terhasil dengan semula jadi dan perkara yang Mama harus expect ketika menyusu.
#3 Fokus Pada Macam Mana Suami Boleh Bantu Mama Menyusu
Kredit gambar: Facebook Docmummy22
Ini yang paling penting untuk take note Mama. Selepas melahirkan si manja, takkan Mama kena handle kerja rumah dan jaga baby kan?
Docmummy22 memang specialize dengan memberi sokongan dan tips, macam mana cik Suami boleh bantu Mama dalam penyusuan si kecil. Servis kaunseling ke rumah pun ada untuk Mama dan Papa yang susah untuk bergerak sejak ada si kecil.
Memang Mama yang menyusu, tetapi sebagai suami yang caring, cik Suami pun perlu eager menambah ilmu tentang penyusuan ini. Supaya jika berlaku apa-apa, cik Suami pun sedia membantu. Sering juga Docmummy22 kongsikan ceritanya sewaktu kaunseling dengan ibu bapa yang mahu menyusu badan dan cerita mereka amat inspiring!
#4 Aktif Kongsi Tentang Breastfeeding Seminar/Webinar/Talk
Kredit gambar: Facebook Docmummy22
Tak cukup lagi dengan tips, panduan dan isu semasa tentang breastfeeding, Docmummy22 juga sering kongsikan tentang seminar, webinar dan talk yang dianjurkan mereka.
Sering menjadi speaker untuk seminar-seminar yang dianjurkan oleh pihak lain seperti Motherhood ParentCraft Online/Offline Class. Seminar yang dianjurkan adalah berkenaan tentang cara Mama dan Papa yang mahu mengatasi proses bersalin, keibubapaan, breastfeeding dan macam-macam lagi.
Memang bertuah ada orang yang fahami kita dan mahu support kita macam Docmummy22 ni! So, macam mana Mama nak follow dan dapatkan semua info ni? Mama boleh klik di link ini untuk tahu tentang servis-servis yang disediakan. Antara perkhidmatan yang Docmummy22 offer adalah ;
Rujuk Dr Ainul dalam talian melalui WhatsDocKaunseling dan UrutanUrut Asas LaktasiKaunseling Penyusuan Susu Ibu
Mama boleh contact page ini, Docmummy22, dan lakukan janji temu atau mesej untuk mengetahui lebih lanjut.


Doa Selepas Wuduk Bagi Menyempurnakan Ibadah

Berwuduk ialah amalan membersihkan beberapa anggota badan dengan niat untuk menghilangkan hadas kecil sebelum menunaikan solat. Mendirikan solat tanpa mengambil wuduk tidak sah dalam agama Islam.
Berwuduk bukan sahaja syarat sebelum menunaikan solat tetapi perbuatan tersebut jika diperhatikan ialah simbolik. Simbolik untuk seseorang membersihkan hati dari sifat buruk dan membersihkan diri dari dosa.
Dalam wuduk ada anggota wajib dan tidak wajib. Tambahan pula, ada rukun-rukun yang perlu dipatuhi sebelum wuduk kita dianggap sah.
Seperti dalam firman Allah dalam al-quran;
Maksudnya: “Hai orang-orang yang beriman, apabila kamu hendak mengerjakan shalat, maka cucilah muka-muka kalian dan tangan-tangan kalian sampai ke siku, usaplah kepalamu dan cucilah kaki-kaki kalian sampai kedua mata kaki” ( Al Maidah: 6)
Anggota Wajib Wuduk

Kredit gambar: Kartel Dakwah
MukaTangan hingga ke sikuSebahagian kepala Kaki
Rukun Berwuduk
Kredit gambar: Bincang Syariah
Semua perkara yang termasuk dalam rukun hukumnya wajib dilakukan. Ini bermakna ianya tidak boleh ditinggalkan. Kalau terlupa dianggap tidak sah.
Niat– membaca niat ketika air sampai ke muka
Niat Wuduk Ringkas

‘Nawaitul wudu a lilahi taala’
Maksudnya: Sahaja aku berwuduk kerana Allah Taala
Niat Wuduk Lengkap & Doa Selepas Wuduk
Kredit gambar: The Rohani

‘Nawaitu Rafaal Hadasi As-Ghori Lillahi Taala’
Maksudnya: Sahaja aku mengangkat hadas kecil kerana Allah Taala.
Membasuh muka – dari sempadan tempat tumbuh rambut hingga bawah dagu serta dari bawah dagu hingga anak telinga.Membasuh tangan – Membasuh kedua-dua belah tangan hingga ke siku termasuklah celah jari dan kuku.Menyapu kepala – Mengalirkan air ke sebahagian kepala.Membasuh kaki – Membasuh kaki hingga ke buku lali.Tertib iaitu mengikut urutan.
Doa Selepas Wuduk
Kredit gambar: Sragen Update
اَشْهَدُاَنْ لَااِلٰهَ اِلَّا اللّٰهُ وَحْدَهُ لَاشَرِيْكَ لَهُ. وَاَشْهَدُ اَنَّ مُحَمَّدًاعَبْدُهُ وَرَسُوْلُهُ. اَللّٰهُمَّ اجْعَلْنِىْ مِنَاالتَّوَّابِيْنَ، وَجْعَلْنِيْ مِنَ الْمُتَطَهِّرِيْنَ،وَجْعَلْنِىْ مِنْ عِبَادِكَ الصَّالِحِيْنَ
‘Asy-hadu An Laa Ilaha illallahu Wahdahu Laa Syarikalah’‘Wa-asy-hadu Anna Muhammadan ‘Abduhu Warasuluh’ ‘Allahummaj-’alni Minat Tauwabin, Waj-’alni Minal Mutatahhirin’ ‘Waj-’alni Min ‘ibadikas-solihin’
Mkasudnya: Saya bersaksi tiada Tuhan melainkan Allah yang esa , tiada sekutu bagi-Nya . Dan aku bersaksi bahwa Nabi Muhammad adalah hamba-Nya dan utusan-Nya . Ya Allah jadikanlah aku orang yang ahli taubat , dan jadikanlah aku orang yang suci, dan jadikanlah aku dari golongan hamba-hamba Mu yang soleh.
Ianya selari dengan dalil dari hadis riwayat Tirmidzi, dari Umar al-Khattab ra, bahawa Rasulullah saw bersabda:
“Siapa yang berwudhu dengan memperbagus wudhunya, lalu ia mengucapkan
‘أَشْهَدُ أَنْ لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ وَأَشْهَدُ أَنَّ مُحَمَّدًا عَبْدُهُ وَرَسُولُهُ اللَّهُمَّ اجْعَلْنِى مِنَ التَّوَّابِينَ وَاجْعَلْنِى مِنَ الْمُتَطَهِّرِينَ
dengan ia membacanya melainkan akan dibukakan baginya delapan pintu surga, ia akan masuk lewat pintu mana saja yang ia mau.”
Kelebihan Berwuduk
Kredit gambar: mStar
Menghapuskan Dosa Kecil
“Dari Abu Hurairah r.a berkata: Telah bersabda Rasulullah s.a.w: Apabila seseorang hamba muslim atau mukmin berwuduk maka setelah ia membasuh wajahnya, keluarlah dari wajahnya segala dosa yang telah dilihat oleh kedua matanya melalui air atau bersama titisan air yang terakhir. Ketika membasuh kedua tangannya keluarlah dari kedua tangannya setiap dosa yang telah dilakukan oleh kedua tangannya bersama air atau bersama titisan air yang terakhir. Sewaktu ia membasuh kedua belah kakinya, keluarlah dari kedua kakinya setiap dosa yang dilangkah oleh kedua kakinya bersama air atau bersama air terakhir sehinggalah setelah ia selesai berwuduk ia bersih dari dosa-dosanya.”
Mengangkat Darjat Manusia
Diriwayatkan daripada Abu Hurairah r.a: “Sesungguhnya Rasulullah s.a.w telah bersabda: Sukakah kamu semua sekiranya aku tunjukkan kepada kalian akan amalan yang dapat menghapuskan kesalahan-kesalahan dan mengangkat beberapa darjat kalian? Mereka menjawab: “Ya, wahai Rasulullah”. Maka Baginda s.a.w pun bersabda: “Iaitu (antaranya) menyempurnakan wuduk walaupun dalam keadaan yang tidak disenangi (seperti kesejukan dan sebagainya
Mengelak Gangguan Syaitan
Dari Abu Hurairah r.a, beliau meriwayatkan dari Rasulullah s.a.w, bahawa syaitan mengikut manusia ketika tidur di malam hari, dengan tiga ikatan. Kemudian Rasulullah s.a.w memberitahu cara untuk merungkaikan ikatan tersebut, dalam sabda Baginda s.a.w: “…sekiranya dia (manusia) bangun (dari tidurnya), dan mengingati Allah, bebaslah satu ikatan. Sekiranya dia berwuduk pula, bebaslah satu ikatan lagi, dan sekiranya dia bersolat, bebaslah satu ikatan lagi. Maka dia akan menjadi segar dan baik dirinya. Sekiranya dia tidak melakukannya (berzikir, wuduk, dan bersolat), maka dia akan menjadi buruk dan pemalas”.
Sebahagian Daripada Iman
Diriwayatkan daripada Abu Malik al-Ash’ari r.a, Nabi s.a.w bersabda: “Bersuci itu adalah sebahagian daripada iman…”
Kesimpulannya,
Berwuduk bukan sahaja ketika kita hendak menunaikan solat, ianya juga membawa banyak kelebihan terutamanya perlindungan dari syaitan.
Tambahan pula, doa selepas wuduk sebenarnya hanya amalan sunat. Namun begitu, kita disarankan membacanya untuk menyempurnakan ibadah kita. Jangan lupa untuk membaca doa selepas solat juga ya Mama!
Semoga wuduk dan bacaan doa-doa kita yang sempurna dapat mengisi kekurangan ibadah kita sebelum ini, insya allah.


Itu Ke Ini? Nak ‘Breastfeed’ Tapi Tak Tahu Pam Susu Yang Mana Bagus Untuk Mama? Rujuk Disini!

Mama Siti percaya, apabila Mama sudah mula menyusukan si manja, Mama sangat perlukan breast pump yang memudahkan kerja Mama. Untuk pengetahuan Mama, terdapat Pelepasan Cukai bagi peralatan penyusuan, termasuk breast pump tau!
Dalam Bajet Malaysia 2017, ia memberi peluang kepada ibu-ibu yang membayar cukai untuk mendapat perlepasan cukai sehingga RM 1,000 bagi pembelian peralatan penyusuan. Ini termasuk breast pump manual atau breast pump elektrik, bekas penyejuk, bekas pengumpulan dan barangan penyimpanan susu. Bagus bukan?
Mujurlah ada pelepasan cukai, Mama dapatlah beli breast pump yang berpatutan dan yang penting, berkualiti! Buat ibu baru, tidak dinafikan bahawa harga pam susu yang berkualiti tinggi boleh mencapai sehingga ribuan ringgit. Tetapi Mama Siti ada rahsia tau! Ada juga pam susu yang juga sama bagus tapi dijual pada harga yang jauh lebih murah.
Kalau Mama nak tahu dengan lebih lanjut, jom tengok senarai ini!
Top 3 Breast Pump Elektronik Untuk Mama
1. MEDELA Swing Single Breast Pump

Kredit gambar: Mum’s Choice
Kalau Mama nak tahu, Medela Swing Single Breast Pump ini dianugerahkan sebagai antara pam susu elektrik terbaik yang berada di pasaran. Bukan sahaja untuk Mama yang suri rumah, tetapi Mama yang bekerja pun sangat sesuai untuk digunakan. Ia dapat menjimatkan masa Mama yang sentiasa sibuk dengan hal-hal rumah dan juga yang bekerja.
Pam susu ini offer keselesaan dan mengurangkan waktu pengepaman. Bukan itu sahaja, ia mudah dan selamat digunakan untuk semua mak-mak kerana ia boleh dibawa ke mana-mana sahaja.
2. TOMMEE TIPPEE Closer to Nature Breast Pump
Kredit gambar: MadeForMums
Untuk Mama yang mempunya kulit sensitif kerana menggunakan pam susu yang tidak sesuai dengan kulit Mama, jangan risau! Jom cuba breast pump daripada Tommee Tippee ni!
Kenapa jenama ini istimewa? Kerana ia direka menyerupai cara penyusuan bayi Mama tau! Dengan ini ia dapat membantu menambahkan kuantiti susu yang dipam. Pam ini menggunakan cawan silikon dan mempunyai empat level yang boleh diubah mengikut keselesaan Mama semasa mengepam susu.
3. Spectra S1 Plus Hospital Grade Double Electric Breast Pump
Kredit gambar: MyLovelyBaby
Memang tidak dinafikan, memang Mama akan rasa tidak selesa malah malu menggunakan pam elektrik sebab bunyinya yang dihasilkan ia mungkin akan menganggu orang di sekeliling. Spectra S1 ini dapat solve all your problems Mama!
Bunyi pun tak bising dan pam susu ini juga selamat digunakan. Mama risau susu akan back flow? Ia direka dengan perlindungan mengelakkan back flow tau!
Yang lebih menarik, ia memiliki double breast pump! Mama boleh guna satu ataupun dua, ikut suka Mama. Lebih banyak susu Mama, lebih kenyang la si manja.
Jom Buat Pilihan Yang Bijak!
Ini adalah antara the best of the best untuk Mama, disyorkan oleh Mama Siti! Memang terdapat pelbagai jenis breast pump untuk Mama, harap-harap senarai ini dapat membantu Mama buat pilihan yang betul dan bijak. Jika Mama perlukan lebih banyak lagi info dan maklumat tentang breast pump terbaik, boleh klik di sini!


Tolong Elakkan! Risiko & Bahaya Penggunaan Minyak Angin Pada Anak Dibawah Usia 2 Tahun

Bila kita pening, badan berangin dan sakit perut, mesti kita cari minyak angin kan Mama? Tak kira balm, minyak atau krim, minyak angin memang setia digunakan untuk melegakan kesakitan kita. Kita sebagai pengguna memang rely on minyak angin pun.
Tetapi awas Mama! Penggunaan minyak angin yang berlebihan pada si manja sebenarnya bahaya untuk mereka! Siapa sangka ia boleh mendatangkan kemudaratan untuk si kecil.
Sekiranya Mama masih ragu-ragu, jom lihat perkongsian pakar, Dr Izzar Anwari tentang bahaya dan risiko minyak angin pada anak-anak. Dr Izzar sering kongsikan pada kita tentang kesihatan Mama, anak dan sekeluarga.
Bahaya Sebenarnya Minyak Angin Untuk Si Manja

Sekarang ni ramai anak-anak yang selsema atau batuk kan? Jadi ibu bapa pun ada menggunakan produk minyak , balm, atau krim angin untuk meredakan selesema, sakit otot dan sebagainya.
Terdapat minyak angin/krim/balm ni yang mengandungi camphor (ekstrak pokok camphor yang merupakan essential oil). Bau dia pun nyaman dan memberikan rasa hangat/panas yang kita nak tu.
Untuk orang dewasa, tiada masalah menggunakan produk mengandungi camphor ni.
Tetapi, untuk KANAK-KANAK TERUTAMANYA BAWAH UMUR 2 TAHUN, camphor boleh mendatangkan mudarat kerana ia boleh menyebabkan keracunan.
Ini kerana camphor cepat diserap melalui kulit dan lapisan mukosa. Keracunan camphor boleh terjadi apabila anak menghidu atau menelan produk, dan apabila disapu di hidung , kulit, atau bahagian perut.
Tanda-Tanda Anak Keracunan Camphor

SawanSakit perutLoya & muntah
Bahagian Regulatori Farmasi Negara telah mengeluarkan arahan bahawa semua produk yang mengandungi camphor perlu disertakan risalah amaran yang melarang penggunaan kepada kanak-kanak di bawah umur 2 tahun atas risiko boleh menyebabkan sawan.
Bagi kanak-kanak melebihi umur 2 tahun ke atas, penggunaan perlulah berhati-hati. Selain itu, risalah amaran juga perlu menyatakan bahaya sapuan produk mengandungi camphor ke dalam hidung kanak-kanak walaupun dalam jumlah yang sedikit boleh menyebabkan kanak-kanak tersebut pengsan serta-merta.
Oleh itu, parents tolong PERIKSA DAHULU KANDUNGAN PRODUK sebelum digunakan untuk anak. PASTIKAN TIADA CAMPHOR.
Jika Mama nak baca dengan lebih lanjut, boleh klik pada page di bawah.
        View this post on Instagram            A post shared by Dr. Izzar Anwari (@izzar)
Apa Camphor Ni Sebenarnya?

Camphor atau kapur barus adalah serbuk yang berasal dari kulit dan kayu pokok kapur barus. Kebanyakan kapur barus adalah sintetik.
Ia digunakan dalam minyak, krim dan juga balm angin. Ia adalah bahan biasa dalam ubat yang digunakan pada kulit untuk batuk dan kerengsaan kulit.
Wah! Sekarang Mama pun baru tahu tentang Camphor ni. Mama Siti pun baru tahu yang sebenarnya anak-anak boleh keracunan Camphor ni.
Oleh sebab itu, Mama pun kena berhati-hati dengan produk yang ada di pasaran, terutamanya yang mengandungi Camphor dalam minyak angin, balm dan juga krim. Mama Siti harap Mama boleh mangambil ikhtibar dan menjadi pengguna yang bijak.
Semoga bermanfaat untuk semua.
Kredit: Instagram Dr Izzar Anwari


Berita Baik Untuk Bayi Kelahiran 2022: Cara Mama Boleh Mohon Iltizam Anak Selangor

Berita baik untuk Mama dan sekeluarga! Kerajaan memperkenalkan skim Iltizam Anak Selangor 2022 bawah jenama Iltizam Selangor Penyayang.
Pada tahun 2022, kerajaan negeri Selangor memperkenalkan skim Iltizam Anak Selangor untuk 30,000 orang anak-anak yang baru lahir. Iltizam Selangor Sihat (ISS) diperkenalkan yang merupakan skim insurans kesihatan sebelum ini telah ditambahbaik.
Bagi permohonan yang berjaya, akan dibukakan akaun Simpan SSPN Prime dan akan menerima wang tabungan bernilai RM100 setahun untuk tempoh lima tahun yang akan dikreditkan ke akaun tersebut bermula tahun 2022. Wow!
Wang tabungan di akaun Simpan SSPN Prime yang diberikan oleh kerajaan negeri Selangor hanya boleh dikeluarkan apabila umur anak telah mencapai 18 tahun dan keatas. Dengan itu, anak Mama ada wang simpanan!

Kredit gambar: Portal Rasmi SSPN
Kriteria-Kriteria Untuk Memohon
Mestilah ada syarat-syarat Mama! Tapi senang sahaja, jika ibu bapa dan anak memiliki kriteria ini, bolehlah Mama memohon! Berikut adalah syarat-syarat kelayakannya:
Kriteria Untuk Anak
Anak kelahiran bermula tahun 2022Warganegara MalaysiaLahir di SelangorSedang menetap di Selangor
Kriteria Untuk Ibu Bapa/Penjaga
Warganegara MalaysiaBerumur 18 tahun ke atasSedang menetap di SelangorPengundi berdaftar di Selangor
Kredit gambar: anas.yawas.com.my
Sampai bila permohonan ini akan buka?
Untuk pengetahuan Mama, permohonan program ini dibuka bermula 1 Ogos 2022 dan penutupan permohonan akan ditutup apabila program ini mencapai kuota 30,000 orang pemohon yang menepati syarat Iltizam Anak Selangor. So tunggu apa lagi Mama? Jom mohon sekarang!

Satu lagi, Mama boleh memohon secara online sahaja tau! Senang saja, boleh klik di link ini untuk memohon.
Untuk permohonan secara manual, Mama boleh dapatkan borang permohonan di pejabat DUN yang terdekat dengan rumah anda.
Dokumen Yang Diperlukan

Berikut merupakan dokumen-dokumen yang perlu disertakan semasa ingin memohon:
Salinan sijil kelahiran anak.Salinan Mykad ibu/bapa/penjaga.Salinan daftar pengundi sah dari sistem MYSPR.Salinan surat perakuan anak angkat (jika berkaitan).Surat Akuan Sumpah (bagi hubungan selain ibu/bapa/angkat).
Kredit gambar: anas.yawas.com.my
Untuk rujukan lanjut, Mama boleh layari laman webnya di SINI.
Haa, tunggu apa lagi Mama, hanya 30,000 pemohon sahaja, siapa cepat dia dapat! Selamat mencuba dan semoga bermanfaat untuk Mama dan sekeluarga.


Doa Sebelum Tidur Dari Syeikh Ali Jabeer Ada Maksud Tersurat

‘Tidur ialah kematian kecil atau kematian yang ditangguhkan’
Allah pun ada berfirman dalam surah Az-Zumar ayat 42 yang bermaksud ‘Allah yang mengangkat roh seseorang ketika dia mati dan ketika tidur. Maka di tanganNya, roh orang yang ditakdirkan mati dan dikembalikan roh orang yang tidur sampai ajal tertentu. Sesungguhnya itu merupakan ayat bagi orang yang mau berpikir’
Ketika kita tidur, Allah memegang roh manusia dan akan dikembalikan semula apabila kita bangun tidur. Namun, ada juga yang rohnya tidak dikembalikan iaitu Allah mematikan mereka semasa sedang tidur.
Justeru, ayuh kita siapkan diri sebelum tidur dengan membaca doa-doa yang baik. Di samping itu, Mama Siti kongsikan juga amalan sunnah Rasulullah SAW sebelum tidur.
Doa Sebelum Tidur

Kredit gambar: Santripedia
Ini ialah doa yang biasa diajarkan sejak kita kecil lagi. Doanya ringkas dan senang diingat. Mama Siti lampirkan sekali bacaan rumi doa tidur supaya mudah Mama nak hafal.
Selain itu, Almarhum Syeikh Ali Jaber, seorang ulama di Indonesia, pernah mengajarkan doa sebelum tidur. Menurut beliau, doa ini dianjurkan oleh Nabi Muhammad SAW.
Syeikh Ali Jabeer Mengajarkan Doa Tidur Ini

بِاسْمِكَ رَبِّ وَضَعْتُ جَنْبِي وَبِكَ أَرْفَعُهُ إِنْ أَمْسَكْتَ نَفْسِي فَارْحَمْهَا وَإِنْ أَرْسَلْتَهَا فَاحْفَظْهَا بِمَا تَحْفَظُ بِهِ عِبَادَكَ الصَّالِحِينَ
‘Bismika Rabbi wa dha ‘tu janbi wa bika arfa’ uh in amsakta nafsii far hamha, wa in arsaltaha, fah fazhha, bima tahfazhu bihi’ ibaadakas shaalihiin’
Maksudnya: Dengan nama Allah, aku berbaring. Dengan nama Allah, aku angkat diri (bangun). Ya Allah kalau memang malam ini dicabut nyawaku. Ya Allah mohon rahmatilah aku. Kalau masih diberikan umur, jagalah diriku. Sebagaimana terjaga dirinya hamba-hamba yang soleh.
Surah Tambahan dan Amalan Rasulullah SAW Sebelum Tidur
Diambil dari Pejabat Mufti Wilayah Persekutuan. Rupa-rupanya ada bacaan dan amalan tambahan sebelum tidur yang diamalkan baginda Nabi SAW. Paling penting, tips sebelum tidur ini diambil dari sumber yang sahih.
Dua ayat terakhir daripada Surah Al-Baqarah
Kredit gambar: sukarman S.T / Shutterstock.com
Daripada Abu Hurairah R.A bahawa Nabi SAW bersabda :
مَنْ قَرَأَ بِالْآيَتَيْنِ مِنْ آخِرِ سُورَةِ الْبَقَرَةِ فِي لَيْلَةٍ كَفَتَاهُ
Maksudnya : “Sesiapa yang membaca dua ayat terakhir Surah Al-Baqarah pada malam hari, maka ia sudah cukup”
(Hadis Riwayat Al-Bukhari)
Membaca 3 Qul Sebanyak Tiga Kali
Kredit gambar: Pinterest
Daripada Aisyah R.anha :
Maksudnya : “Sesungguhnya Nabi SAW jika baginda berbaring ke tempat tidurnya pada setiap malam, baginda akan menadah tangan kemudian menghembuskan ke kedua tapak tangannya. Lalu baginda membaca : Qul Huwallahu Ahad, Qul ‘Auzu Birabil Falaq dan Qul A’uzu birabbinnas. Kemudian baginda akan menyapu dengan kedua tapak tangannya ke tubuhnya bermula dari kepalanya dan wajahnya kemudian bahagian tubuhnya. Baginda melakukannya sebanyak tiga kali.”
(Hadis Riwayat Al Bukhari)
Amalan Sunnah Sebelum Tidur
Kredit gambar: Bincangmuslimah.com
Daripada Al-Bara’ Bin ‘Azib bahawa Nabi SAW bersabda :
إِذَا أَتَيْتَ مَضْجَعَكَ فَتَوَضَّأْ وُضُوءَكَ لِلصَّلَاةِ ثُمَّ اضْطَجِعْ عَلَى شِقِّكَ الْأَيْمَنِ وقُلْ: اللَّهُمَّ أَسْلَمْتُ نَفْسِي إِلَيْكَ، وَفَوَّضْتُ أَمْرِي إِلَيْكَ، وَأَلْجَأْتُ ظَهْرِي إِلَيْكَ رَغْبَةً وَرَهْبَةً إِلَيْكَ، لَا مَلْجَأَ وَلَا مَنْجَا مِنْكَ إِلَّا إِلَيْكَ، آمَنْتُ بِكِتَابِكَ الَّذِي أَنْزَلْتَ، وَبِنَبِيِّكَ الَّذِي أَرْسَلْتَ، فَإِنْ مُتَّ مُتَّ عَلَى الْفِطْرَةِ فاجْعَلْهُنَّ آخِرَ مَا تَقُولُ
Maksudnya : Jika kamu datang ke tempat tidurmu maka berwuduklah seperti mana kamu berwuduk untuk solat. Kemudian berbaringlah dengan lambung kananmu dan sebutlah : Ya Allah aku berserah diri pada-Mu. Aku serahkan urusanku pada-Mu. Aku berlindung kepada-Mu dengan penuh rasa cinta dan takut. Tidak ada tempat berlindung kecuali kepada-Mu. Aku beriman dengan kitab yang telah Engkau turunkan dan juga beriman dengan Nabi yang telah Engkau utuskan. Jika kamu mati maka kamu mati dengan fitrah dan jadikanlah ia akhir ucapan yang kamu ucapkan
(Hadis Riwayat Al-Bukhari)
Jika kita takutkan kiamat, ternyata ada perkara yang harus lebih kita takuti iaitu kematian. Tiada satu pun makhluk di dunia yang tahu bila ajal mereka tiba.
Mudah-mudahan, doa-doa ini mampu melindungi diri dari anasir jahat. Tambahan pula, semoga ia menjadi salah satu persiapan untuk kita bersedia menghadapi mati.


Ibu Muda Ini Kongsi Pengalaman & Cabaran Sebagai New Mom Yang Penuh Bermakna

Wanita melalui semua peringkat kehidupan. Bermula sebagai seorang anak, kakak, mak saudara, ibu, ibu mertua sehinggalah menjadi seorang nenek. Dan menjadi ibu kali pertama bukanlah mudah. Mereka bukan dilahirkan sebagai seorang ibu dan harapkan mereka tahu semuanya daripada A-Z. Mereka juga pertama kali menjadi ibu dan perlu belajar semuanya dari semasa ke semasa, mengikut tahap perkembangan si manja.
Mama Siti sangat bertuah kerana dapat bertemu bual dengan seorang ibu yang amazing dan baru melahirkan cahaya mata. Mama Athirah Nabila, ibu yang fresh melalui pelbagai rintagan dan mempunyai pengalaman yang eager untuk share dengan para Mama sekalian.
Jom lihat apakah pengalaman pertama kali Puan Athirah menjadi seorang ibu daripada permulaan kehamilan hingga melahirkan si comel! Ini membantu Mama dapatkan rahsia Puan Athirah untuk menjadi ibu yang terbaik bagi si manja yang sedia ada ataupun yang akan datang~
1. Boleh Mama kongsikan pengalaman ‘trying-to-conceive’ Mama?

Boleh je. My first trying to conceive (TTC) journey bermula Januari 2021, masatu dah 1 tahun 6 bulan usia perkahwinan. Bukan atas desakan sesiapa, saja nak check kalau ada any problem dan boleh treat as soon as possible if any. Bermula dengan pergi ke Klinik Kesihatan (KK) nearby dekat bahagian pesakit luar dan doctor referkan ke fertility clinic nearby, Hospital Putrajaya.
Oh before that, doktor dekat KK akan tanya dulu medical history family, husband merokok ke tak, period wife regular ke tak, BMI wife normal ke tak.
Dekat Hospital Putrajaya,
1st test yang dibuat ialah ovulation test untuk saya. Ambil darah pada hari ke 2 dan hari ke 21 period untuk test hormone level. Next appointment akan jumpa doktor dekat Klinik Obstetrik & Ginekologi (O&G). Doctor inform my hormone level result normal, doctor scan tengok rahim ada ke tak & explained further apa procedure yang akan dijalankan dan treatment apa yang available. Next, kena buat Hysterosalpingography (HSG) test untuk check fallopian tube tersumbat ke tak dan akan xray. Boleh google ya cara HSG test sebab agak sheram. Alhamdulillah takde blockage dekat my fallopian tube. Next, semen analysis untuk husband. Ambil sampel air mani untuk tengok ada kecatatan dekat sperm ke tak.Next, doctor buat pap smear and scan untuk check saiz ovum (lupa nama test ni). Last sekali, jumpa doktor pakar (August 2021) untuk bincang all the results and treatment yang sesuai.
Alhamdulillah result kami semua normal, so jadi unexplained infertility.
Doctor suggest untuk buat Intrauterine Insemination (IUI) tapi doctor plan nak buat pada November 2021 sebab masa tu kes Covid tengah mencanak so bahaya untuk pregnant masa tu. So my next appointment should be on Nov 2021, doctor nak bagi ubat hormone.
Oh by the way, sepanjang buat semua tests dari Februari hingga Ogos 2021, bayar RM5 je masa pendaftaran dan IUI dekat Hosp Putrajaya FREE untuk 3 cycles. Doctor takde prescribe any ubat pun sebab plan nak buat IUI on Nov kan tapi..
….Allah is The Best Planner, I got pregnant (naturally) in September 2021 Alhamdulillah. Dia bagi pada waktu yang sangat tepat, pada ketika kami mampu dan kami inginkan.
2. Setakat ini, bagaimana perjalanan berpantang Mama? Adakah Mama berpantang traditional atau ada berpantang secara tersendiri?
Alhamdulillah saya dah habis pantang 44 hari pada 4 Julai 2022, yayy.
Saya ada guna servis confinement lady (CL) untuk 7 hari. That was the best thing during my pantang haha. So korang instead of kumpul duit nak bersalin dekat private hospital, boleh lah kumpul duit untuk book CL tau.
Macam orang selalu cakap, waktu pantang lah waktu paling genting and that’s trueeee!
PenatSakit badanTak cukup tidurAnak meragam
Kita really really need help from husband & family members during pantang. Setiap hari belajar benda baru masa pantang, yelah first time mom kan. Saya berpantang dekat rumah Ma, Ma sangat menjaga dari segi pemakanan dan tungku dan pakai stoking selalu yaaa! Haha, yang lain-lain takde lah strict sangat.
Muhammad Athif, cahaya mata pertama Puan Athirah Nabila
3. Menjadi ibu pertama kali semestinya mempunyai cabaran mereka tersendiri. Bolehkah Mama cerita serba-sedikit tentang perjalanan Mama sebagai ibu baru?
As I mentioned earlier, setiap hari belajar benda baru bila jadi ibu ni. Sangat mencabar ya nak jaga a small fragile human being, lagi-lagi masa dalam pantang. Nak cuba fahami tangisan baby, nak breastfeed haa semua mencabar. Bagi saya, yang paling mencabar bab breastfeed sebab my baby tak reti nak latch sebab 5 hari pertama sejak dia lahir, dia kena warded sebab Congenital Pneumonia.
Sepanjang di sana saya ada pergi menyusu dan hantar EBM tapi most of the time nurse feed dia guna feeding cup. So bila balik rumah, dia tak nak direct BF maybe sebab flow tak selaju macam guna cup. Berkali-kali cuba pujuk tapi dia reject juga breast Mommy haha.
….Minta bantuan Ma, minta bantuan CL pun sama je baby tak nak latch, dia menangis bila disuakan breast. Sebab tak nak diri stress (dah banyak kali nangis sebenarnya hehe) & tak nak paksa baby, so terpaksa guna botol…
Mula-mula rasa failed as a mother sebab tak berjaya bagi direct BF tapi saya okay selagi baby minum susu saya dan dia kenyang & happy.
4. Persiapan apakah yang Mama lakukan untuk bersedia menyusukan anak?
Saya ada joined online breastfeeding class sebelum bersalin. Ada tengok video dekat Youtube juga. CL juga buat urutan dan tungku dekat breast untuk elakkan bengkak susu. Kalau dari segi barang persiapan, saya ada beli barangan ini sebelum bersalin:
breastpumpmilk collectormilk storage bag
5. Menjadi ibu pertama kali bukanlah senang, dan cik suami juga menjadi ayah pertama kali. Bagaimana suami membantu Mama untuk menyusukan, menyiapkan anak dan sebagainya?
Kredit gambar: Athirah Nabila
Yessss, penting sangat sebenarnya bantuan & support dari husband semasa berpantang sebab masa tu kita dalam proses healing dan perlu jaga baby dalam masa yang sama.
Alhamdulillah husband saya sangat-sangat membantu. Dia bangun malam sama-sama bila baby nak menyusu, dia mandikan baby sama-sama, dia tukarkan pampers baby, dodoikan baby. CL pun puji husband banyak membantu jaga baby.
6. Bolehkah Mama cerita serba sedikit tentang ‘latching experience’ Mama, ketika pertama kali menyusukan anak?
Seperti yang saya ceritakan tadi, anak saya tak reti nak latch dengan sempurna.
Semasa pertama kali cuba latch masa tu dekat hospital, dia boleh masukkan nipple ke dalam mulut tapi dia tak pandai untuk cuba hisap. Beberapa kali saya cuba tapi akhirnya baby nangis. Bila balik ke rumah, ada cuba beberapa kali juga tapi paling lama dia nak BF pun 5 minit je. Akhirnya dia lagi sukakan botol.
Tapi saya ada plan untuk berjumpa lactation counselor dalam masa terdekat inshaAllah sebab nak teruskan exclusive breastfeeding anak inshaAllah.
7. Apakah nasihat utama buat mak-mak lain di sana yang sedang menyusu – sama ada mereka sedang struggle mahupun yang sudah berjaya?
Yang dah berjaya, tahniah Alhamdulillah. Saya happy sangat tengok mak-mak yang berjaya BF anak hingga 2 tahun. Doakan saya juga ya!
Yang masih struggle macam saya, kita jangan give up inshaAllah.
We are still a mother, kita nak yang terbaik untuk anak kita walau cara apa pun sekali yang penting anak kita kenyang dan happy, direct feed ke EP mom ke dah campur formula milk ke. You do you.
Kredit gambar: Athirah Nabila
8. Apakah 3 perkara yang Mama harap Mama tahu atau diberitahu sebelum menjadi seorang ibu?
Pertama, invest untuk beli handsfree breastpump yang okay untuk kesenangan hidup.
Sebab jimat masa ya guna handsfree, boleh buat kerja lain sambil pump. Kedua, cari ilmu breastfeed sebanyak mungkin sebelum bersalin supaya boleh expect apa akan berlaku dan masalah yang boleh timbul. Ketiga, beli cotton ball & milk storage bag banyak-banyak sebab banyak sangat guna both!
Oh lagi satu, ni yang saya baru je tahu, botol susu paling bagus ialah yang diperbuat daripada material PPSU – contohnya Pigeon yang warna cloudy/kekuningan tu sebab boleh tahan hingga 180 darjah celcius dan boleh tukar setahun sekali berbanding botol lain perlu tukar 6 bulan sekali.

Semoga dengan perkongsian dan pengalaman Puan Athirah Nabila ini menjadi panduan dan membantu ibu-ibu baru di luar sana.


Jangan Salahkan Ulam Raja Kalau Mama Awet Muda – 1001 Rahsia Ulam Raja Kini Dibongkarkan

Nama ulam pun bukan main – Ulam raja. hebat sangatkah jenis ulam yang satu ini sampaikan namanya pun ada perkataan raja?
Ya Mama, memang padan sebenarnya nama ulam raja untuk spesies herba ini. Kandungan nutrisinya hampir lengkap untuk kesihatan manusia.
Ulam raja asalnya bukan dari Malaysia atau dari negara sekitar tetapi datang jauh dari wilayah Amerika Latin. Namun, ianya lebih digemari oleh orang-orang Asia Tenggara.

Kebiasaannya, ulam raja dimakan secara segar. Ia dihidangkan tanpa perlu dimasak terlebih dahulu. Pencecah sampingan ulam raja ialah budu, sambal belacan dan cencaluk. Silap-silap boleh tambah nasi berkali-kali kalau dapat lauk ulam ini.
Berbalik kepada khasiat raja Si Ulam Raja. Dengan kandungan nutrisi yang hampir lengkap, mestilah banyak kelebihan yang mampu ditawarkan herba ini. Dari aspek kesihatan sampailah kecantikan, serahkan saja padanya.
Khasiat Raja Segala Ulam, Si Ulam Raja

Kredit gambar: Lazada
Menurunkan Tekanan Darah Tinggi
Ulam raja mampu mengawal kadar denyutan jantung dan mendorong kesan diuretik. Diuretik ialah proses pembuangan air dari badan seperti membuang air kecil.
Bila seseorang mengeluarkan air kencing secara tak langsung ia menurunkan tekanan darah dalam badan.
Mengurangkan Keradangan
Kredit gambar: KlikDokter
Ulam raja juga diperkaya dengan flavonoid. Kandungan flavonoid yang tinggi menghalang penghasilan enzim yang mengakibatkan keradangan.
Kalau Mama ada alergi, jangkitan virus dan bengkak di mana-mana bahagian badan, eloklah jika banyakkan makan ulam raja.
Menguatkan Tulang
Kredit gambar: Freepik
Buat Mama yang hampir atau telah mengalami peringkat monopause, ulam raja bermanfaat untuk melindungi tulang.
Umum diketahui, wanita yang telah pun menopause berisiko mendapatkan kerapuhan tulang. Kerapuhan tulang ataupun osteoporosis berpunca daripada kekurangan penghasilan hormon estrogen.
Menghalang Jangkitan Kulat dan Bakteria
Kredit gambar: Dermalene
Bukan sahaja kita mendapat kelebihan daripada daunnya tetapi juga daripada akarnya. Akar ulam raja mengandungi sebatian seperti antibiotik. Ia dikenali sebagai fenilpropan. Sebatian tersebut berupaya membantutkan bakteria berbahaya.
Membantu Pesakit Kencing Manis
Kredit gambar: Diabetek UK
Kajian makmal mendapati bahawa ekstrak ulam raja mempunyai ciri-ciri yang sama seperti ubat yang digunakan kepada pesakit kencing manis.
Namun begitu, jangan tinggalkan sepenuhnya preskripsi ubat dari klinik ya. Apa-apa pun kita perlu beri keutamaan pada ubat doktor.
Kaya Antioksida
Kredit gambar: Lifepack
Tips untuk Mama yang nak awet muda. Umur dah bertambah pun tetap orang ingat kita ‘sweet 17’. Siapa tak suka kan.
Tahukah anda kandungan vitamin C ulam raja lebih tinggi berbanding oren, jambu batu dan strawberi. Banyak kan, patutlah muka jadi licin kan.
Mencegah Nyanyuk
Kredit gambar: Freepik
Kajian Dr. Yee Xing, seorang pensyarah dan penyelidik dari Universiti Kebangsaan Malaysia (UKM). Beliau mendapati fungsi ingatan warga emas bertambah baik selepas makan suplemen dari ulam raja.
Agen Detoks
Kredit gambar: The Diagnosa
Ulam raja mampu menguatkan sistem hati serta menyokong proses pembuangan bahan kumuh dari dalam badan manusia.
Enzim lactate dehydrogenase berkurang apabila seseorang masukkan ulam raja dalam diet seharian.
Mengurangkan Risiko Sakit Jantung
Kredit gambar: Narayana Health
Penyakit tiga serangkai yang satu lagi ialah jantung. Sayuran herba ini mempunyai bahan aktif seperti asid askorbik asid klorogenik, quercetin dan proanthocyanidin.
Kesemua komponen tersebut membantu mengurangkan risiko penyakit jantung.
Menambah Kandungan Oksigen
Kredit gambar: Tirto.ID
Patutlah orang dulu-dulu amalkan ulam raja, sebabnya ia membantu menambah kandungan oksigen dalam darah.
Badan jadi cergas dan segar kerana peredaran darah yang efisien ke seluruh badan.
Memang tak salah lah nama yang diberikan pada sayuran herba ini. Kandungan nutrisinya tidak disangkal lagi, memang sangat diperlukan badan kita.
Selain itu, ulam raja berfungsi membantu fungsi badan dan dalam masa yang sama mencegah penyakit jantung dan jangkitan bakteria.
Sepatutnya khasiat ulam raja ni perlu dipromosikan agar penggunaannya semakin meluas. Jomlah Mama, kita jadi cantik dan sihat dengan ulam raja.


“Susahnya Cari Hadiah Untuk Ayah”- Ayah Mesti Suka Kalau Dapat Salah Satu Daripada 20 Hadiah Ini

Hari lahir ayah dah nak dekat tapi masih belum buat keputusan nak bagi apa? Ya lah kan, kalau untuk ibu tu senanglah sikit sebab perempuan ni senang luahkan atau tunjukkan apa yang mereka suka dan nak. Tapi, ayah atau lelaki…
Mama mesti tak nak bagi hadiah yang sama macam tahun lepas kan. Sebab tu lah, Mama Siti datang membantu Mama dengan 20 pilihan hadiah untuk ayah.
Jangan risau sebab hadiah-hadiah ini sesuai untuk hari lahir, hari bapa, sempena kenaikan pangkat, tamat perkhidmatan, dan lain-lain. Kalau tiba-tiba nak bagi hadiah pun sesuai sangat!
20 Idea Hadiah Untuk Ayah
(Sesuai Untuk Hari Lahir, Hari Bapa, Kenaikan Pangkat, Tamat Perkhidmatan)
Bantal

Kredit gambar: Suhaidaaziz.onpay.my
Sangat berguna sebenarnya kalau hadiahkan ayah bantal. Bantal pun sebenarnya pelaburan juga tau. Tidur jadi lebih berkualiti dan lena.
Al-Quran
Kredit gambar: Shopee
Bukan sahaja dapat bahagiakan ayah, dapat pahala lagi kalau ayah baca naskah al-quran yang kita belikan tu. kalau sebelum ni ayah berkias nak al-quran yang besar, ada terjemahannya sekali. Ini lah masanya nak beri kejutan kan.
Minyak Wangi
Kredit gambar: Maskulin
Nak bagi ayah rasa lebih berkeyakinan kan. Ha, apa kata bagi minyak wangi. Bau-bauan dari minyak wangi tadi menyerlahkan lagi karisma si ayah.
Bingkai Al-Quran
Kredit gambar: Amazon.ca
Sesuai untuk dijadikan hiasan dalam sama ada di rumah ataupun di tempat kerja. Belikan satu bingkai al-quran atau 99 nama Allah.
Hamper Buah-Buahan
Kredit gambar: flowerchimp.com
Kenapa buah bukan coklat? Sebagai simbolik untuk menjaga kesihatan ayah. Semoga ayah terus sihat dari segala penyakit.
Pakej Pelancongan
Kredit gambar: Azhafizah.com
Hadiah yang ini sesuai sebagai hadiah pencen. Selama ini ayah penat bekerja sampai tak sempat nak rehatkan diri kan. Tak kira pelancongan dalam negara atau luar negara. Asalkan bukan di rumah.
Set Memancing
Kredit gambar: sislin76.com
Siapa tak suka kalau dapat hadiah yang berkaitan dengan hobi kita kan. Apa salahnya kali ini kita sokong minat ayah dengan hadiahkan mereka set memancing.
Alat Menukang
Kredit gambar: AliExpress
Alatan menukang atau tool box antara ‘must-have item’ yang wajib ada. Tak pun kan Mama, Mama belikan mesin gerudi (drill).
Kelengkapan Berkebun
Kredit gambar: Popmama.com
Ayah yang suka berkebun mesti sangat gembira kalau dapat set berkebun yang dah lama mereka idam-idamkan.
Contohnya hadiahkan ayah kit permulaan haba, set baja atau sarung tangan.
Topi
Kredit gambar: Wix.com
Melengkapkan imej bersukan untuk ayah Mama. Nanti ayah atau suami Mama boleh pakai masa main golf.
Bahan kanvas sesuai untuk melindungi kepala dari sinaran Ultraviolet (UV).
Dompet
Kredit gambar: sislin76.com
Selalunya orang lelaki akan pakai dompet sampai koyak dan buruk. Bukan apa, mereka buat semua tu sebab nak dahulukan keluarga. Dompet sebagai hadiah akan mengukir senyuman di bibir mereka.
Jam Pintar (Smart Watch)
Kredit gambar: Aliff.co
Jam pintar semakin lama, semakin canggih. Sekarang smart watch dah boleh pantau kesihatan ayah juga tau.
Kalau ada temujanji doktor pun, smart watch boleh tolong ingatkan.
Rehal
Kredit gambar: laserukir.com
Kalau ayah yang dah tak bekerja atau pencen. Belikan juga rehal untuk mereka. Selain boleh buat baca al-quran, boleh guna untuk baca buku juga kan.
Seminggu sekali boleh bawa ke pengajian agama. Senang nak catat nota ceramah.
Slipper
Macam aneh je Mama Siti, sesuai ke nak bagi hadiah slipper? Percayalah slipper ialah kasut yang paling senang pakai, sedap pakai.
Ayah boleh bawa pergi ke masjid kan. Nak pergi solat berjemaah dengan imam. Ha, kan berguna tu.
Mesin Urut
Mesin urut badan dan mesin urut kaki. Dua pilihan ini selalu Mama Siti jumpa dekat rancangan jualan di televisyen. Ayah mesti suka kalau dapat satu mesin urut. Boleh legakan sakit badan dan sakit kaki.
Mesin Pencukur
Kredit gambar: Twitter
Nak bagi ayah atau suami kita nampak lebih kemas? Bagi hadiah pencukur elektrik ni. Macam orang perempuan dapat pengering rambut, ayah-ayah pun mesti gembira bila dapat pencukur automatik.
Penginapan Hotel
Kredit gambar: Trip.com
Staycation untuk ayah tersayang. Kadang-kadang bila dah berumur ni, mereka lebih suka berehat. Apa kata kita bagi staycation. Bawa pergi tempat yang ada pantai, dan boleh buat aktiviti lain dekat hotel yang sama.
Jam Tangan
Kredit gambar: Lazada
Ayah Mama Siti cukup suka dengan jenama kereta Volkswagen. Sampaikan jam pun nak kena ada logo VW tau.
Mama boleh guna idea yang sama. Carikan jam tangan yang ada logo kegemaran suami atau ayah.
Motosikal
Kredit gambar: Metro Kini
Orang sekarang kata “bukan biashe-biashe” hadiah untuk ayah. Mestilah kan, selama ni ayah dah bagi kita macam-macam. Sekarang kita lah pula nak bahagiakan ayah. Tapi kan kalau ada duir lebih, hadiahkan ayah kereta pun seronok juga kan.
Diffuser
Kredit gambar: commune de Ganshoren
Pastikan rumah ayah sentiasa bersih dengan pelembab udara. Sekarang ni dah banyak orang jual kan. Tinggal pilih jenama sahaja.
Paling penting pilihan hadiah yang Mama Siti senaraikan kali ini boleh ada dalam macam-macam julat harga. Yang mahal ada, yang murah pun ada. Ikut kemampuan masing-masing.
Bukan harga menjadi taruhan tetapi keikhlasan dan tanda kita menghargai dan meraikan ayah. Macam ini lah cara untuk kita eratkan lagi hubungan kekeluargaan.
Semoga hadiah untuk ayah Mama menjadi kenangan terindah buat mereka.


‘Tackle’ Inflasi: Pakar Berikan Pandangan Dan Tips Untuk ‘Handle’ Inflasi Dengan Bijak

Kebanyakan keluarga sangat terkesan dengan kenaikan harga barang yang melampau. Mereka juga belum bersedia untuk menghadapinya. Simpanan juga mungkin semakin berkurangan kerana ia mungkin digunakan untuk tampung kegunaan harian. Walau bagaimanapun, Mama Siti pasti kita tak ingin teruskan gaya pembelanjaan yang begini walaupun dalam keadaan ekonomi sekarang bukan?
Mama Siti berjaya mendapatkan temu bual eksklusif bersama Puan Helwa Sofni, yang merupakan seorang ibu kepada tiga orang anak dan juga Perancang Kewangan Berlesen di Wealth Vantage Advisory Sdn Bhd untuk kongsikan pengalaman dan ilmu beliau dalam hal kewangan bagi keluarga.
Jom lihat apakah pandangan Puan Helwa dan juga tips yang dikongsikan beliau yang dapat membantu Mama dan Papa untuk tackle inflasi sekarang dengan bijak.
1. Sebagai seorang ibu, apa pendapat Puan mengenai harga kenaikanbarangan dan kos sara hidup sekarang?
Sebenarnya, kenaikan harga barang atau inflasi adalah sesuatu yang boleh dijangka (expected) akan berlaku. Cuma kadar kenaikan itu sendiri adalah subjektif. Walaupun kenaikan ini telah dapat dijangka, namun apa yg saya dan ibu bapa lain rasakan apabila berlaku kenaikan harga barang yang tidak selari, iaitu lebih tinggi daripada kadar peningkatan pendapatan.
Jika ini berlaku, sebagai pengguna kita akan terkesan apabila ingin membuat keputusan berbelanja dan mengekalkan gaya hidup. Maka kita perlu untuk menilai semula corak perbelanjaan keluarga.
2. Bagaimana keadaan ekonomi sekarang memberi kesan kepada perbelanjaan harian Puan sekeluarga?

Aspek perancangan perbelanjaan menjadi semakin penting dan perlu diberi perhatian. Contohnya adalah:
Memilih tempat bagi membeli barang keperluan.Mempunyai senarai pembelian mengikut keperluan dan kepentingan.Lebih berhati-hati ketika membeli barangan mudah rosak (perishable) agar tidak membazir.Membuat perbandingan harga yang munasabah, sesuai dengan masa yg perlu dan keselesaan. Adalah penting untuk mengetahui bahawa jangan memilih kerana ia lebih murah kerana aspek kualiti juga perlu dititik beratkan untuk mengelakkan pembaziran.Berhati-hati dengan medium pembelian atas talian (online), kerana ada risiko rosak atau salah spesifikasi dan sebagainya.
3. Puan ada terasa perbezaan perbelanjaan sekarang berbanding sebelum ini?
Semestinya. Harga barang-barang keperluan harian meningkat dengan mendadak. Contohnya harga minyak masak dan harga bahan mentah seperti ayam, ikan dan sebagainya. Secara tidak langsung harga barang-barang keperluan yang lain juga turut terkesan dengan rantaian peningkatan ini.
4. Adakah anak-anak juga terkesan dengan kenaikan harga barang dan jika ya, bagaimana Puan jelaskan pada mereka mengenai hal ini?

Untuk anak yang lebih dewasa, adalah lebih mudah untuk mereka memahami situasi ini kerana duit belanja yang diberi kadang kala tidak lagi mencukupi. Ia kerana walaupun harga makanan di kantin sekolah masih sama, tetapi saiz dan kandungan nya sudah tidak sama seperti sebelum ini.
Untuk anak yang lebih kecil, mereka masih tidak memahami istilah lebih mahal atau telah berlaku kenaikkan harga. Namun, sebagai ibu saya selalu menerangkan situasi ini, agar mereka sedar bahawa untuk mengekalkan gaya hidup atau perbelanjaan asas, nilai yang di bayar telah bertambah. Saya cuba terapkan aspek ‘financial literacy’ atau kesedaran kewangan dalam perbualan seharian.
5. Boleh Puan kongsikan cara untuk mak ayah sekarang ‘tackle’ perbelanjaan mereka akibat kenaikan harga baru-baru ini?

Sebagai ibu bapa kami melihat aspek kenaikan harga dengan lebih menyeluruh, meliputi setiap jenis perbelanjaan. Ia meliputi dari segi perbelanjaan keperluan dan perbelanjaan kehendak. Iaitu mana yang utama dan mana yang bersifat pilihan. Perbelanjaan bersifat keperluan adalah lebih utama.
Walau bagaimanapun, perbelanjaan bersifat pilihan perlu diteliti mengikut kesesuaian. Saya ambil contoh pilihan untuk percutian keluarga, semestinya destinasi pilihan dan kekerapan menjadi aspek yang sangat penting ketika membuat bajet yang bersesuaian.
Pembelian secara mengejut seharusnya dielakkan agar nilai yang dibayar adalah lebih berpatutan. Dalam kehidupan seharian, apa yang paling penting saya sentiasa ingatkan anak-anak agar mengelakkan pembaziran (penggunaan pendingin hawa, air, elektrik, menghabiskan makanan yang dibeli dan lain-lain).
6. Dalam bahasa mudah, apa yang ibu bapa harus tahu mengenai Kadar Dasar Semalaman (OPR) yang yang diumumkan Bank Negara baru-baru ini, dan bagaimana ia boleh memberi kesan kepada setiap keluarga?
Kadar kenaikkan OPR akan memberi kesan kepada keluarga jika mempunyai pinjaman dengan institusi kewangan pada kadar terapung (floating rate). Contohnya, jika anda mempunyai pinjaman perumahan dengan pihak bank, jumlah bayaran bulanan anda akan naik seiring dengan kenaikkan OPR itu sendiri. Samada nilai itu besar atau tidak, terpulang kepada kadar komitmen bulanan masing-masing berbanding pendapatan yang diterima.
Walau bagaimanapun, jika anda adalah seorang penyimpan di Fixed deposit atau Money market instrumen, kenaikkan OPR sebaliknya memberi kesan yang positif untuk nilai simpanan anda, dimana pulangannya juga dijangka akan menjadi lebih tinggi.
7. Sebagai seorang ibu dan Financial Planner, bagaimana Puan mengajar anak-anak atau ahli keluarga mengenai pengurusan kewangan mereka?

Ada beberapa kaedah yang saya amalkan untuk menerapkan konsep pengurusan kewangan yang betul kepada anak-anak saya. Ia lebih menjurus kepada membina tabiat yang baik semasa menguruskan wang.
Komunikasi atau ‘lead by example’ – contohnya jika saya memilih untuk membeli sesuatu atau tidak membeli sesuatu, saya akan terangkan mengapa membuat pilihan sedemikian.Perancangan perbelanjaan duit poket – bajet. Contohnya dengan membawa bekal makanan atau air minuman, wang saku yang diberi dapat disimpan untuk kegunaan lain.Peruntukan untuk perbelanjaan atau simpanan atau perlaburan wang yang dikumpul (wang saku/duit raya/hadiah). Semua tujuan ini adalah penting dan perlu ada supaya seimbang.Menerapkan pengetahuan asas dengan menerangkan bagaimana pendapatan keluarga dapat di jana. Asasnya adalah pada sikap yang betul sejak kecil, iaitu mencari ilmu dan berusaha meningkatkan kemahiran dan mempunyai sikap yang positif seperti rajin berusaha, jujur, amanah dan lain-lain lagi.Konsep menggunakan rezeki untuk membantu orang lain yang memerlukan – derma wang atau barang-barang yang masih dalam keadaan baik.
8. Ketika umur anak-anak berapakah ibu bapa boleh mula mengajar mereka mengenai pengurusan kewangan untuk masa hadapan mereka?
Pada pendapat saya apa yang lebih utama ialah pendekatan (approach) yang digunakan bagi setiap peringkat umur.
Ia kerana kaedah yang berkesan membolehkan anak-anak memahami konsep ini dari segi praktikal, bukan teori, dan semestinya sebagai ibu bapa, matlamat kita supaya mereka mempunyai tabiat yang betul dalam menguruskan wang. Secara umumnya, untuk anak-anak yang masih kecil, perlakuan adalah sangat penting.

Maka penggunaan tabung untuk menyimpan duit dilihat sangat penting. Untuk anak-anak yang sudah bersekolah, pendedahan kepada konsep membuat bajet, fikir sebelum berbelanja, apa yang boleh dibuat dengan duit lebihan atau hadiah (duit raya atau angpau) yang mereka terima.
Paling penting adalah menerapkan nilai dan etika yang baik semasa menguruskan wang. Kita tidak mahu anak kita menjadi tamak dan menolong golongan yang memerlukan. Bersyukur dengan rezeki yang dibawa oleh ibu bapa, tanpa mengira nilainya.
9. Salah satu cara menyimpan duit yang sering dilakukan orang ramai adalah dengan menyimpan duit di bank. Adakah ia dikira masih ‘valid’ atau adalah lebih baik untuk orang ramai lebih aktif melabur di ‘unit trust’, emas, dan sebagainya?
Semestinya institusi perbankan adalah sangat penting dan sah kini. Hampir setiap orang memerlukan atau bergantung kepada kemajuan teknologi kewangan (Fintech) untuk memudahkan urusan seharian dari aspek aliran tunai mahupun untuk tujuan kecemasan.
Apa yang penting adalah untuk kita memahami perbezaan antara simpanan dan pelaburan. Simpanan di bank terjamin daripada segi keselamatan. Walaubagaimanapun, simpanan di bank tidak memberi pulangan yang mampu menampung peningkatan kos hidup dari segi inflasi.
Maka apa yang perlu di lakukan oleh setiap ibu bapa atau mereka yang bekerja adalah mempunyai peruntukan yang bersesuaian untuk kedua-duanya sekali. Setiap instrumen pelaburan mempunyai risiko-risiko yang tersendiri, maka adalah penting untuk memahami perkara yang ditawarkan oleh setiap instrumen tersebut.
Lazimnya kesesuaian instrumen pelaburan bergantung kepada matlamat kewangan (financial goals) dan tempoh masa yang diperlukan untuk setiap matlamat.
Penting juga untuk memastikan di mana sahaja anda ingin menyimpan atau melabur, ia haruslah melalui platform yang sahih dan diluluskan oleh pihak berkuasa di negara kita (Bank Negara Malaysia & Suruhanjaya Sekuriti Malaysia).
10. Tips yang Puan boleh kongsikan dengan ibu bapa lain mengenai caraperbelanjaan untuk diri sendiri dan anak-anak.

Rancang perbelanjaan – bulanan atau tahunan, perbelanjaan tetap (seperti komitmen pinjaman dengan bank) dan peruntukkan perbelanjaan berubah-ubah (perbelanjaan runcit, perbelanjaan kesihatan dan lain-lain).Kesan dan semak corak perbelanjaan – untuk menilai tahap kepentingan. Kehendak atau keperluan.Komunikasi – ambil kira pilihan ahli anak-anak supaya tidak membazir. Bagi pilihan untuk mereka buat keputusan. Ia secara tidak langsung menambah motivasi & keyakinan untuk membuat keputusan yang bijak dengan bantuan ibu bapa.Buat sasaran contohnya berapa banyak yang boleh disimpan dan beri saguhati (sebagai galakan jika berjaya mencapai sasaran.
11. Apakah nasihat utama atau tips mengenai kewangan yang Puan inginsarankan pada ibu bapa dan orang ramai di luar sana?
Pengurusan aliran tunai adalah asas kepada pengurusan kewangan yang baik. Ia kerana pengurusan tunai yang cekap membolehkan ibu bapa tidak terjerat dengan masalah hutang yang tidak sihat, dan dengan mempunyai lebihan wang maka pilihan untuk simpanan atau perlaburan adalah lebih tinggi.
Berikut adalah 7 tips sebagai panduan:
Fahami sumber pendapatan anda.Jejaki (track) perbelanjaan anda.Kenal pasti perbelanjaan yang keluar.Hapuskan perbelanjaan yang tidak perlu.Tingkatkan pendapatan anda.Rancang aliran tunai yang anda ingini.Dapatkan khidmat rundingan daripada perancang kewangan.

Mengenali Puan Helwa Sofni

Helwa Sofni merupakan seorang ibu kepada 3 orang anak dan menetap di Negeri Sembilan. Beliau sudah berkhidmat dalam bidang kewangan sebagai Akauntan di sektor korporat kira-kira 10 tahun sebelum menjadi Perancang Kewangan Berlesen di Wealth Vantage Advisory Sdn Bhd. Helwa percaya bahawa literasi kewangan amat penting untuk semua supaya dapat menjalani kehidupan dengan yakin dan tenang semasa mencapai cita-cita yang diingini.


Take Note Papa! Cara Suami Boleh Bantu Isteri Menyusukan Anak

Selepas melahirkan cahaya mata, Mama pula perlu fokus untuk menyusu, berpantang dan menyihatkan diri. Sebagai suami, Papa juga harus memainkan peranan dalam meringan beban dan cabaran baharu Mama bersama anak kecil, terutamanya dalam hal menyusukan anak.
Betul, sesetengah ibu bapa akan berikan susu formula dan Papa boleh membantu menyusukan si manja dengan berikan botol susu. Tetapi bagi ibu yang menyusu badan pula, macam mana Papa boleh tolong susukan?
Jom lihat tips ini untuk Papa bantu Mama menyusukan si manja.
“Eh macam mana suami nak susukan anak?”
Sebenarnya, ada cara-cara Papa boleh tolong si Mama ni ya, dengan minda yang terbuka dan sentiasa mahu menolong Mama.
Jom baca panduan ini dan praktikkannya!
6 Panduan Untuk Papa Tolong Mama Menyusukan Anak
1. Tolong basuh peralatan pam payudara

Semua orang tahu, membasuh pinggan ke, peralatan memasak ke, memang annoying. Nampak remeh, tetapi apabila digunakan setiap masa, Mama terpaksa membasuh peralatan tersebut selepas mengepam.
Papa boleh ambil inisiatif dan bantu membasuh pam payudara selepas Mama selesai menggunakannya. So Mama pun boleh fokuskan diri dengan kerja-kerja lain.
2. Handle tugas rumah tangga

Ini merupakan salah satu yang bantuan yang secara automatik akan terletak pada suami, terutamanya bagi isteri yang baru bersalin dan sedang berpantang. Mama sudah penat menyusukan bayi, jadi Papa boleh bantu ringankan beban isteri dengan memastikan rumah sentiasa kemas dan bersih.
Dalam erti kata lain, encik suami boleh take over tugas-tugas lain di rumah disamping Mama fokus menyusukan si manja yang lapar tu!
3. Take over hal anak-anak lain
Bagi mereka yang mempunyai lebih daripada seorang anak, cik Suami perlu menjadi cekal untuk uruskan anak yang lain. Check homework mereka, baju sekolah mereka ke. Jangan biarkan mereka kacau ibu dengan hal-hal lain. Mama mungkin akan berasa tertekan dan terbeban jika ini berlaku.
Bukan tu sahaja, mungkin susu pun tak dapat keluar dengan bagus tau! Take note please! Dengan Papa yang menguruskan hal anak-anak, nanti secara tidak langsung ia akan mewujudkan bonding antara Papa dan si manja. Barulah anak lebih memahami dan merasai kasih sayang dan perhatian seorang bapa dan bagaimana Papa lah hero pertama mereka.
4. Tolong kejutkan isteri bangun susukan bayi
Haa, yang ni Papa kena tengok dahulu jike mereka perlukan susu ataupun perlu menukar lampin. Jika bayi perlu menukarkan lampin sahaja, Papa boleh bantu isteri Papa dengan buat sendiri. Selepas tukar, baru kejutkan Mama untuk menyusu. Rajin-rajinkan diri untuk bangun ya Papa!

5. Tolong uruskan bayi selepas menyusu
Selepas Mama menyusu tu, si suami pula boleh take over. Boleh sendawakan bayi, mendukung, mandikan atau tidurkan mereka hingga lena. Tenaga Mama akan berkurangan apabila menyusukan anak ni. Jadi mereka pun perlukan rehat secukupnya.
6. Rajinkan diri cari info tentang penyusuan

Untuk memahami sesuatu, kita sebagai bapa pun perlu buat research tau. Bukan Mama sahaja yang perlu mencari info dan ilmu tentang penyusuan sebaliknya si ayah juga perlu buat yang sama.
Ilmu menyusu ni perlu ada supaya nanti Papa boleh bantu isteri dari segi proses penyusuan, kepada cara penyimpanan susu yang betul. Barulah si isteri rasa lebih disayangi dan dihargai.
Pesan Mama Siti
Anak akan lapar pada bila-bila masa sahaja, sebab itulah cik suami juga perlukan ilmu menyusu ni. Kadang-kadang Mama terpaksa menyusu di tempat awam. So mereka perlukan bantuan dan sokongan daripada suami. Sewaktu mereka menyusu, cik suami boleh tolong pakaikan ‘nursing cover‘ untuk Mama sebagai pelindung semasa menyusukan si manja!


Adakah Sanitiser Yang Mama Guna Betul-betul Berkesan? Cuba Periksa Semula!

Selalunya kita tak fikir panjang pun dengan sanitiser ni, picit sikit pada tangan dan kemudian gosok hingga kering. Macam tu sahaja kuman akan hilang begitu sahaja. Bye bye bakteria jahat!
Tapi apa kata Mama jika Mama Siti beritahu, yang sebenarnya ia lebih dari itu? Contohnya, semua sanitiser dan pembasmi kuman memerlukan masa untuk berfungsi dengan baik. Makin lama ia kekal basah pada tangan Mama, lebih berkesanlah ia untuk mematikan kuman dan bakteria. Tetapi, banyak dalam kalangan kita tidak mempertimbangkan hal ini. Hakikatnya, Mama gunakan pembasmi kuman dengan salah dan Mama tak perasan pun. Sebab itulah, kita sebagai pengguna perlu belajar macam mana cari sanitiser yang betul dan bagaimana cara untuk menggunakan sanitiser dengan betul.
Bagaimana Sanitiser dan Pembasmi Kuman Digunakan

Kebanyakan sanitiser dan pembasmi kuman komersial mengandungi bahan kimia istimewa yang akan membasmi bakteria, virus, kulat dan mikroorganisma lain yang menyebabkan penyakit berleluasa. Bahan-bahan ini akan mencegah penyebaran dan penularan jangkitan berbahaya yang mudah berjangkit melalui sentuhan manusia. Caranya adalah melalui proses yang dikenali sebagai denaturasi dimana bahan kimia tertentu memecahkan protein dalam sel bakteria dan virus. Ini menyebabkan patogen tersebut kehilangan strukturnya, dan menghalangnya daripada berfungsi dengan baik.

Sekarang Mama mesti tertanya-tanya apa perbezaan sanitiser dan juga pembasmi kuman ni bukan? Kalau Mama nak tahu, kedua-dua istilah itu hanyalah istilah rasmi yang digunakan untuk membezakan antara dua jenis agen antimikrob. Sanitiser adalah produk antimikrob yang selamat untuk kulit, yang boleh digunakan pada tangan. Pembasmi kuman pula adalah produk yang hanya boleh digunakan pada permukaan. Dalam beberapa keadaan, mungkin terdapat beberapa pertindihan yang boleh mengelirukan Mama. Sesetengah sanitiser boleh digunakan untuk membasmi kuman permukaan dan sesetengah pembasmi kuman juga selamat untuk digunakan pada tangan.
Tetapi tak semua produk antimikrob adalah sama. Lambat-laun, keberkesanan pada sesetengah sanitiser atau pembasmi kuman juga bergantung pada prestasi dalam ujian makmal. Walau bagaimanapun, tanpa mengira peratusan patogen yang disasarkan, aspek paling penting yang menjadikan produk sanitasi dan pembasmian kuman berkesan adalah contact time.
Kepentingan Contact Time Apabila Sanitiser Digunakan

Masa sentuhan (atau masa basah), ialah tempoh masa yang diperlukan untuk pembasmi kuman atau sanitiser bagi membasmi atau menyahaktifkan virus atau bakteria dengan betul. Ini biasanya diterjemahkan kepada berapa lama bahan itu perlu kekal ‘basah’ pada permukaan untuk melakukan kerjanya. Sebaik sahaja ia kering, ia tidak lagi berkesan. Jika produk kering sebelum ia mempunyai peluang untuk membunuh semua patogen, maka patogen tersebut akan bertahan dan terus merebak.
Sesetengah sanitiser dan pembasmi kuman mempunyai contact time yang berbeza. Mereka yang mempunyai masa sentuhan yang lebih lama, mungkin kurang berkesan sebab Mama perlu memastikan permukaan basah dengan produk lebih lama. Berbanding pula produk dengan masa sentuhan yang singkat, dimana produk tersebut hanya mengambil masa beberapa saat sahaja untuk berfungsi dengan berkesan. Ini juga biasanya bermakna Mama perlu sentiasa menggunakan jumlah produk yang betul. Ini untuk pastikan ia tidak terlalu cepat kering apabila Mama sapukan pada mana-mana permukaan.
Mestilah masa sentuhan berubah bergantung pada apa yang digunakan dan berapa banyak bahan yang terdapat dalam produk tersebut. Sebagai contoh, kebanyakan sanitiser berasaskan alkohol komersial mengandungi sekitar 75% etanol. Kajian menunjukkan bahawa untuk pembersih tangan dengan peratusan alkohol yang tepat, Mama perlu membiarkannya basah di tangan selama 15 saat supaya semua kuman mati. Semakin tinggi peratusan alkohol, semakin singkat masa sentuhan. Untuk sanitiser bebas alkohol yang mengandungi 0.2% benzalkonium klorida, contohnya, masa sentuhan adalah antara 1 hingga 2 minit.

Malangnya, ramai orang yang menggunakan sanitiser tangan tidak tahu tentang masa sentuhan atau contact time ini. Ada yang tidak membasahi tangan dengan sanitiser dengan betul dan memastikannya basah untuk jangka masa yang sewajarnya. Atau kadangkala, produk tersebut kering terlalu cepat sebelum ia berpeluang untuk berfungsi dengan baik. Ini bermakna, Mama hanya membazir dan tidak mendapat kebaikan yang dijanjikan.
Sekarang, bagaimana jika Mama Siti beritahu Mama ada pembersih tangan di luar sana yang boleh menyelesaikan masalah ini? Satu yang membasmi kuman dengan begitu pantas—hampir dalam sekelip mata sahaja! Jadi Mama tidak perlu risau tentang masa sentuhan lagi!
Memperkenalkan Asylea 24 Hours-Protection MaxSafe Plus Disinfectant

Mama mencari pembasmi kuman yang boleh membunuh 99.999% kuman dalam 1 saat? Haa, tak perlu risau lagi kerana Asylea 24 Hours-Protection MaxSafe Plus Disinfectant kan ada! Terbukti secara klinikal dengan masa sentuhan 1 saat yang mengagumkan, ia menyahaktifkan semua patogen pada permukaan dengan serta-merta. Ia juga tidak toksik, tidak melekit, bebas bilas dan tidak mempunyai bau yang kuat. Ini bermakna ia juga berfungsi sebagai sanitiser supaya Mama mendapat the best of the best!

Dirumus dengan HONa, formula revolusioner yang diperoleh daripada asid hipoklorus, pembersih bebas alkohol ini memberikan perlindungan sepanjang hari terhadap virus dan patogen tanpa menjejaskan kesihatan kulit atau kesejahteraan jangka panjang Mama. Ia juga boleh digunakan dalam pelbagai cara, selamat digunakan pada tangan dan permukaan.
Mama juga boleh menggunakannya pada pinggan mangkuk dan alatan dapur, kerana ia juga selamat gred makanan! Jadi, walaupun Mama kebetulan ter-spray sedikit pada makanan, Mama tak perlu risau—dan ini menjadikannya 100% selamat untuk kanak-kanak dan juga wanita hamil.
Cuba Asylea 24 Hours-Protection MaxSafe Plus Disinfectant Sekarang!

Sudah tiba masanya untuk Mama mencuba sanitiser Asylea yang bebas alkohol, mesra kulit, tidak toksik, dan gred makanan, yang akan berfungsi 15 kali lebih berkesan untuk membasmi kuman dan virus. Hanya satu saat selepas penggunaan Asylea 24 Hours-Protection MaxSafe Plus Disinfectant dan poof! Semua virus dan bakteria jahat yang menyebabkan pelbagai jenis penyakit itu hilang. Jadi, Mama tunggu apa lagi?
Beli Asylea 24 Hours-Protection MaxSafe Plus Disinfectant di Shopee sekarang sebelum kehabisan stok. Mama takkan menyesal punyalah!
Artikel ini diolah daripada versi Bahasa Inggeris di Motherhood Story.


19 Fakta Anak Sulung Lelaki dan Perempuan – Dari Karakter Hingga Emosi Yang Mama Wajib Tahu!

Anak pertama atau anak sulung semestinya istimewa di hati Mama dan Ayah. Individu pertama yang tinggal di rahim Mama dan buah hati pertama buat Si Ayah.
Kesilapan mendidik anak pertama bakal mempengaruhi anak-anak yang lain. Namun, dalam masa yang sama, banyak yang anak sulung ini telah korbankan untuk keharmonian ahli keluarga yang lain.
Kali ini, kita kenali lebih mendalam tentang anak pertama kita, dengan mengetahui serba sedikit fakta anak sulung ini. Semoga dengan perkongsian ini dapat membantu kita menghargai mereka dengan lebih baik kerana anak sulunglah yang banyak mengajar kita menjadi ibu dan bapa.
Fakta Anak Sulung Dalam Keluarga
Rekod Akademik Cemerlang

Kredit gambar: Freepik
Journal Of Research in Personality menerbitkan satu kertas kajian pada tahun 2013. Hasilnya mendapati anak pertama lebih cenderung untuk belajar dan apabila dewasa, mereka lebih memilih kerjaya yang berdasarkan akademik.
Pemimpin Semulajadi
Kredit gambar: Freepik
Ini merupakan salah satu fakta anak sulung yang tidak dapat disangkal lagi. Mahu tidak mahu, merekalah kakak dan abang. Bila dah ada adik, kadang kala ibu menyuruh mereka bantu tengok-tengokkan keadaan adik. Dari sini mereka sifat kepimpinan mereka mulai tumbuh.
Berdikari
Memandangkan mereka yang pertama, jadi mereka tiada tempat untuk merujuk. Merekalah yang pertama ke sekolah, yang pertama ke universiti. Sepanjang proses itu, mereka menggunakan naluri diri sendiri melakukan sesuatu dan seterusnya, belajar untuk berdikari.
Pendirian Yang Kuat
Mereka tahu apa yang mereka mahu dan tidak ada satu pun yang mampu menggagalkan kemahuan mereka. Boleh jadi ini kerana pengaruh tanggungjawab yang dipikul dan keadaan yang memaksa mereka lebih keras dalam hidup.
Harapan Keluarga
Kredit gambar: Freepik
Anak sulung menjadi contoh kepada adik-adik yang lain. Jika baik mereka, maka baiklah adik-adiknya nanti. Tanggungjawab kita ialah membantu mereka menjadi yang terbaik dalam apa jua yang mereka usahakan.
Sifat Keibuan Yang Tinggi
Terutamanya buat anak perempuan, naluri keibuan mereka lebih menyerlah. Manakan tidak, mereka terpaksa dewasa sebelum usia. Perlu membantu ibu melakukan kerja rumah dan menjaga adik-adik.
Pendengar Yang Setia
Hargailah anak sulung. Mereka ialah penghubung antara Mama dan Ayah dengan adik beradik yang lain. Anak pertama selalu menjadi tempat adik-beradik dan Mama serta Ayah meluahkan perasaan mereka. Bila difikirkan kembali, ini antara jasa anak sulung yang selalu kita tak perasan.
 Selalu Beralah
Anak pertama yang paling banyak mendengar cerita tetapi dia juga yang paling banyak mengalah. Semuanya sebab nak jaga hubungan baik dalam keluarga. Mereka sudah terbiasa menerima keadaan dan menyimpan perasaan dalam hati.
Sangat Tegas
Kredit gambar: Freepik
Fakta anak sulung yang ketara yang seterusnya adalah anak sulung lebih tegas berbanding anak-anak yang lain. Keadaan memaksa mereka berbuat seperti itu. Ada keluarga yang perlu dijaga, adik-adik yang perlu dikawal. Jadi kerana itu, karakter tegas mereka lebih terserlah.
Jiwa Melankolik
Kredit gambar: Freepik
Selalu kita dengar, orang yang kelihatan paling kuat, dialah yang paling memendam rasa. Disebabkan anak sulung jarang berkongsi dengan Mama dan Ayah jadi cara mereka memujuk perasaan ialah dengan melayani jiwa mereka sendiri dengan vibe-vibe melankolik.
Bertolak Ansur & Rasional
Menurut Dr Fadzilah Kamsah, anak sulung ialah seorang yang bijak membuat keputusan. Dia telah terbiasa membuat keputusan dan dari masa ke masa mereka belajar bagaimana untuk mencari jalan tengah bagi sesuatu keadaan.
Mengawal Keadaan
Kredit gambar: Freepik
Anak pertama pandai mengawal keadaan. Pertama sekali kerana tidak mahu mana-mana pihak panik. Tambahan pula, mereka lebih banyak pengalaman dan bergaul dengan orang-orang, jadi mereka lebih faham bagaimana untuk meredakan keadaan.
Seorang Yang Sensitif
Kredit gambar: Freepik
Ada Mama dan Ayah yang beranggapan bila anak-anak diam dan tidak menyuarakan perasaan mereka, anak itu baik-baik sahaja. Mereka banyak menyimpan rasa seorang diri.
Sekali sekala, Mama jangan lupa tanyakan anak sulung perasaan mereka ya. Mereka dah banyak berkorban untuk keluarga.
Romantik
Buat yang akan berkahwin dengan anak pertama, anda dan boleh jangka bagaimana untuk menjalinkan hubungan dengan mereka. Layanilah mereka dengan cara-cara yang romantik kerana cara itu membuatkan mereka bahagia.
  Lebih Kecil Berbanding Anak Lain
Anak sulung lebih cenderung untuk lebih tinggi dan berbadan kecil berbanding adik beradik mereka. Journal of Clinical Endocrinology & Metabolism Endocrine Society, berpendapat keadaan itu disebabkan oleh perkembangan mereka semasa di dalam rahim Mama.
Mudah Memaafkan
Kredit gambar: PopMama
Hatinya lembut oleh kerana itu mereka mudah memaafkan kesalahan orang lain. Mereka sejenis yang tidak mahu memanjangkan keadaan. Kadang-kadang kita kita tak perasan karakter yang satu kerana dilindung oleh sifat tegas dan garang mereka.
Pemurah
Hati anak sulung jika dididik dengan baik sebenarnya mempunyai banyak nilai-nilai murni. Anak pertama sudah terbiasa berkongsi dengan adik-adik bahkan mengorbankan perasaan mereka sendiri. Hati-hati kalau mereka berlebihan dalam memendam perasaan. Risau kalau-kalau mereka terganggu emosinya nanti.
Lebih Matang Dari Usia
Kredit gambar: Freepik
Dengan segala tanggungjawab dan harapan dari Mama dan Ayah, tak hairanlah kalau mereka lebih dewasa sebelum usia. Bahkan ada kalanya kematangan mereka kelihatan apabila berada di kalangan rakan sebaya.
Mudah Dikejutkan
Mungkin kedengaran aneh tapi inilah faktanya. Kelebihan yang ada pada anak pertama. Pagi-pagi nak ke sekolah, tak perlu susah payah kejutkan dua, tiga kali lagi. Syukur, memudahkan kerja Mama dan Ayah.
Kesimpulannya, anak sulung perlu menggalas banyak tanggungjawab kepada Mama dan Ayah dan juga kepada adik-adik. 19 fakta yang Mama Siti kongsikan ini diharap dapat membantu Mama melayani anak sulung dengan selayaknya.
Banyak pengorbanan dan jasa mereka. Mereka terpaksa menjadi matang walaupun masih kanak-kanak. Banyak perkara yang mereka harus simpan dan tidak diceritakan. Jadi, sekarang kita dah tahu tentang anak pertama. Rajin-rajinlah kita tanyakan tentang perasaan mereka.


“Suami yang hebat, menguruskan hal sekolah anak-anak,” – Menempis Stigma Wanita Lebih Baik Dalam Urusan Keibubapaan

Menjadi kebiasaan untuk si Mama yang mengambil tahu tentang hal-hal sekolah anak seperti masuk macam-macam group sekolah untuk cikgu-cikgu maklumkan hal-hal penting seperti perlu tanda tangan report card ataupun tarikh meeting PIBG yang akan berlangsung tidak lama lagi.
Namun begitu, ramai Mama yang luahkan kebimbangan ataupun keresahan mereka jika Papa tidak ambil tahu langsung tentang perkembangan anak-anak mereka. Tetapi ramai juga bapa yang cakna dan uruskan segala hal-hal anak dan Mama Siti sangat kagum!
Ikuti kisah seorang Mama berkongsi tentang kisah suaminya yang menjadi pengasuh utama buat anak-anak mereka.
Jom baca di bawah~
Bapa Yang Baik dan Prihatin

Suami saya uruskan hal sekolah anak saya. Dia berada dalam sembang kumpulan kelas dan melakukan semua surat-menyurat dengan guru kelas. Berapa kali dia dipanggil ‘Puan’. Membuat kita berfikir betapa keibubapaan ini adalah secara default pekerjaan yang diharapkan oleh ibu.
Saya ingin mengambil kesempatan ini untuk debunked mitos ‘wanita lebih baik dalam hal ini & itu’. Tidak. Lelaki bukan sahaja dilahirkan secara selektif tidak cekap dalam kerja rumah dan keibubapaan. Kemahiran yang sama yang mereka dakwa kurang dalam perancangan rumah, mereka nampak hebat di tempat kerja.
Walaupun komen kasar daripada orang sekeliling kami, suami saya memilih untuk menjadi penjaga utama kepada anak kami dan dia cemerlang sangat dalam hal itu. Lelaki boleh ambil kisah seperti yang mereka mahukan sebagai parent. Jadi, jika mereka tidak pandai mengasuh anak-anak, itu sebab mereka memilih untuk membuat sedemikian. Senang je.
Suami saya benar-benar pengurus rumah tangga & parent yang hebat. Saya kadang-kadang marah kerana dia dipuji kerana saya tak mungkin akan dapat pujian yang sama jika tempat diterbalikkan. Itu membuatkan saya sekali-sekala kurang menghargai betapa hebatnya dia.
Untuk baca lebih lanjut mengenai post ini, Mama boleh klik di bawah.

My husband is in charge of my son's school matters. He is in the class group chat and does all the correspondence with the class teacher. The number of times he's been addressed as 'Puan'😂Makes you think how involved parenting is by default the expected job of mothers. https://t.co/85x3YFHZvY— ⚡ (@ede_421) July 14, 2022
`Kredit: Twitter Ede
Wah! Nampak tak tu Mama?
Lelaki boleh ambil kisah seperti yang mereka mahukan sebagai parent. Jadi, jika mereka tidak pandai mengasuh anak-anak, itu sebab mereka memilih untuk membuat sedemikian. Senang je.
Papa pun jangan malas ambil tahu tentang ilmu parenting. Kalau kurang ilmu, boleh belajar~ Jangan putus asa mejadi ibu bapa yang terbaik untuk anak-anak. Mama dan Papa tahu tak betapa besarnya impak bapa pada anak-anak? Jom kita baca dengan lebih lanjut.
Impak Hubungan Erat Bapa Bersama Anak-Anak

Apabila bapa aktif dan terlibat di dalam hidup anak-anak ia memberi beberapa kesan positif kepada emosi kenak-kanak. Jika bapa yang duduk jarak jauh kerana kerja, bapa perlu sentiasa telefon mereka dan mengambil berat tentang perkembangan anak-anak adalah sangat penting.
Tidak salah jika Papa hendak belikan mereka barang kesukaan mereka untuk reward mereka. Kemudian, kurang berinteraksi tidak memberi manfaat kepada anak-anak. Tetapi jika Papa memberi parenting yang berkualiti tinggi, ia akan memberi impak yang positif pada anak-anak.
Jika anak memberi layanan yang dingin, ia mungkin kena mengena dengan didikan kita. Ahli psikologi Universiti Utah berkata,
“Menghina mereka, atau terlibat dalam tingkah laku bermasalah sebahagian besarnya tidak serasi dengan menjadi bapa yang prihatin”.

Syabas buat Papa yang tolong ambil report card, datang sukaneka, siapkan mereka ke sekolah, ambil dan jemput anak dari sekolah. Ia menunjukkan bapa caring pada anak-anak. Dan ia adalah sifat terpuji yang harus dicontohi oleh bapa-bapa lain diluar sana.
Kita harus melakukan yang lebih baik untuk sentiasa hadir dalam kehidupan mereka dan mengetahui apa yang mereka lakukan dalam kehidupan seharian mereka tau!
Ingat pesan Mama Siti ya semua~


Perhatian Papa! Tolong Banyakkan Komunikasi Dengan Anak-anak Demi Perkembangan Mereka

Ibadah korban adalah bersempena dengan mengingati peristiwa pengorbanan Nabi Ibrahim a.s dan anaknya. Mama dah faham ke erti sebenar pengorbanan ni? Bagaimana pula dengan suami dan anak-anak Mama?
Daripada kisah Nabi Ibrahim a.s tersebut, terdapat banyak pengajaran yang kita boleh belajar. Dan antara salah satunya adalah kesan komunikasi antara bapa dan anak.
Untuk lebih memahami hal ini, Dr Luqman yang sering kongsikan ilmu keibubapaan di media sosial turut kongsikan mengenai kepentingan komunikasi seorang bapa dan kesannya pada emosi serta tingkahlaku anak-anak.
Jom baca di bawah~
Dasyatnya Kesan Emosi Dan Tingkah Laku Anak
Rupa-rupanya kita bukan je boleh belajar tentang erti pengorbanan daripada kisah Nabi Ibrahim dan anaknya, Nabi Ismail. Bahkan kita siap dapat lihat pentingnya kemahiran komunikasi seorang bapa dan betapa dasyatnya kesan pada emosi serta tingkahlaku anak.

“Ramai sebenarnya masih tak sedar yang skill komunikasi seorang ayah boleh beri efek yang sangat dasyat pada anaknya sendiri! Cubalah tengok cara Nabi Ibrahim berkomunikasi anaknya Nabi Ismail.”
Berputar ligat otak saya duk fikir masa mula-mula dengar perkataan ni keluar dari mulut seorang ustaz popular ni. Tapi lepas tu perasaan saya bertukar jadi teruja bila ustaz mula kisahkan tentang teknik yang Nabi Ibrahim terapkan masa nak besarkan Nabi Ismail.
Punyalah dasyat skill parenting Nabi tu, sampaikan anaknya betul-betul patuh dan hormat habis pada ayah dia. Hingga bila turun arahan nak disembelih pun, si anak sanggup untuk turuti perintah tu.
Salah satu teknik superb tu ada diceritakan dalam Surah As-Shaffat, ayat ke 102.
Maka ketika anaknya itu sampai (ke peringkat umur yang membolehkan dia) berusaha bersama-sama dengannya, Nabi Ibrahim berkata:
“Wahai anak kesayanganku! Sesungguhnya aku melihat dalam mimpi bahawa aku akan menyembelihmu; maka fikirkanlah apa pendapatmu?”
Anaknya menjawab:
“Wahai ayah, jalankanlah apa yang diperintahkan kepadamu; Insya Allah, ayah akan mendapati daku dari orang-orang yang sabar”.

Penuh Dengan Ungkapan Kasih Sayang
Rupa-rupanya tiap kali bercakap dengan Nabi Ismail, baginda akan gunakan perkataan yang penuh dengan ungkapan kasih sayang.
Siap panggil “Ya Bunayya” atau “Wahai anakku sayang” lagi. Kemudian bila nak sampaikan perintah Tuhan untuk sembelih anaknya tu, Nabi tak lah terus lontarkan arahan tapi baginda mintak dulu pendapat si anak tentang perkara tersebut. Fuh!
Patutlah si anak mudah nak dengar kata dan respect pada orang tuanya. Memang kalau ikutkan kajian pun, ayah yang supportive, penyayang dan caring ni akan berikan kesan besar pada emosi, fungsi kognitif, pencapaian akademik dan jugak tahap keyakinan diri dalam diri anak.
Sebab tu kita kena ambil berat betul bab berkomunikasi dengan anak kita ni kalau nak si kecil tu membesar dengan akhlak yang hebat.

Gunakan panggilan yang baik-baik.Banyakkan eye contact bila bercakap dengan anak.
Elakkan lebih banyak screen contact dengan smartphone sebab nanti emosi anak kita akan rasa tercedera.
Paling bagus kalau kita dapat rendahkan badan masa bercakap supaya eye level kita dan anak selari.
Barulah dia dapat lihat mimik muka dan pergerakan mulut parents. Dari situlah nanti dia belajar skill bertutur dengan lebih baik.
Sentiasa hidupkan komunikasi 2 hala sebab anak kita akan rasa sangat dihargai bila kita peruntukkan masa untuk berbual dan dengar pendapat dia.
Banyak yang kita boleh pelajari daripada kisah Nabi Ibrahim dan anaknya bukan sahaja tentang pengorbanan, tentang kemahiran komunikasi dengan anak-anak pun ada. Bagaimana komunikasi Mama dan Papa dengan anak-anak?
Berdasarkan perkongsian Dr Luqman ini, penting untuk kita sebagai ibu bapa untuk sentiasa komunikasi dengan anak-anak. Bukan maknya sahaja tau! Papa pun kena mainkan peranan penting. Papa juga harus sentiasa berbual dan ‘berkenalan’ dengan anak-anak yang sedang membesar setiap hari kerana percayalah, tiap hari, ada benda baru tentang mereka.
Terima kasih Dr Luqman atas perkongsian petua untuk berkomunikasi dengan anak.
Pesan Mama Siti:
Pengorbanan ibu bapa memang tiada tandingannya. Kita sebagai ibu bapa perlu mengenali anak-anak kita lebih mendalam. Pastikan mereka selesa dan rasa selamat untuk kongsikan masalahnya mereka. Selamat maju jaya Mama!


Kerja Dari Rumah: Antara Kerjaya dan Anak-Anak. Ini Tips Yang Mama Boleh Ikut

Dah tahun 2022 ni, macam-macam jenis kerja mula wujud, kan. Paling ketara pekerjaan pembuat kandungan ataupun lebih dikenali sebagai Content Creator.
Dari yang muda sampai yang berusia, semuanya ada potensi jadi Content Creator. Lama-kelamaan mod kerja seperti itu mula menjadi pilihan ramai orang sekarang.
Pekerjaan macam Content Creator ni ada waktu kerja yang fleksibel, boleh kerja dimana-mana dan gaji yang boleh kata lumayan sekiranya Content anda mendapat perhatian orang ramai.
Namun, ada satu perkara yang tak ketinggalan bagi orang-orang yang berkeluarga bekerja dari rumah. Apakah agaknya perkara itu?
Orang yang berkeluarga dan bekerja dari rumah ni lain sikit cabaran dia. Bukan lah Mama Siti nak kata orang bujang ni okey-okey saja. Orang bujang pun ada susah senangnya. Mana ada kerja yang tak diuji kan.
Cabaran Kerja Dari Rumah

Kredit gambar: theAsianparent
Gangguan Dari Persekitaran
Mama Siti bercakap berdasarkan pengalaman sendiri tau. Mama Siti duduk di rumah sebuah landed. Antara halangan utama apabila kerja menghadap tingkap, kejap-kejap tu adalah orang nak hantar barang, orang nak hantar kad jemputan, dan yang paling rasa nak halimunan bila jiran datang nak bersembang.
Maklumlah jiran-jiran ni ingat Mama Siti duduk saja depan komputer ni. Dia tak faham pun pasal kerja Mama Siti ni, tu yang rancak ajak borak selalu. Alahai.
Jaringan Internet
Situasi macam ni selalu terjadi pada mereka yang duduk di kawasan pedalaman dan rumah pangsapuri aras tinggi.
Kerja dari rumah kalau internet perlahan, memang boleh bawa gaduh. Lagi-lagi tengah siapkan kerja penting. Kalau ada mesyuarat ataupun perlu hubungi pelanggan, bertambah susah hati. Tak tenang tau.
Urusan Hal Rumah Tangga
Oh ya, kerja dari rumah ni ada orang perlu ikut masa kerja syarikat dan ada juga yang sebaliknya. Ya lah kan ada yang kerja dengan orang, ada juga yang lebih suka kerja sendiri.
Bila dah ada pasangan dan anak-anak, keutamaan kita perlu disesuaikan ikut keadaan. Kalau dekat pejabat, pengasuh yang jaga anak. Jadi, kita boleh fokus 100% pada kerja.
Lainlah kalau anak ada dekat rumah. Mana nak siapkan kerja, mana nak tengok anak.
Kadang-kadang naluri keibuan ni yang memanggil-manggil untuk selalu tengok keadaan anak. Padahal mereka okay saja.
7 Cara Bekerja Dari Rumah Bersama Anak-Anak
Setelah beberapa lama bekerja dari rumah. Mama Siti dah pandai sikit-sikit cara atur keadaan rumah dan keluarga.
Mencabar itu pasti tapi setiap kesulitan ada jalan keluarnya. Jom Mama Siti kongsikan apa perkara yang kita boleh buat kalau bekerja dari rumah bersama anak-anak.
Ruang Kerja Yang Khusus
Kredit gambar: Kompas.com
Lebih elok kalau ada ruang kerja yang khas untuk Mama bekerja. Kalau ada bilik khas pun lagi bagus.
Bila ada tempat sendiri kita ada kawalan sepenuhnya terhadap barang-barang dekat meja kerja. Apa-apa dokumen penting kita tahu mana letaknya.
Lagi satu, kita jadi lebih fokus sebab tak tercampur aduk mana barang kerja dengan barang orang lain dalam rumah tu kan.
Komunikasi Dengan Individu Terlibat
Kredit gambar: Redaksi.com
Dalam mengekalkan keharmonian sesuatu hubungan, komunikasi paling penting. Bukan setakat komunikasi tapi kena pastikan mesejnya sampai.
Kalau Mama dan pasangan sama-sama bekerja dari rumah, maka berbincanglah selalu. Ya, selalu.
Contohnya, beritahu pasangan yang Mama perlu menghadiri persidangan pada hari tertentu. Jadi, perlu fokus sepenuhnya pada sesi itu.
Bincangkan bersama pasangan adakah keadaan mereka mengizinkan untuk menjaga anak sendirian pada tempoh tersebut. Jika, bincangkan alternatif yang ada.
Sepanjang sesi perbincangan Mama dan pasangan perlu sabar dan realistik ya. Kita tak nak nanti rancangan ini gagal.
Disiplin Dengan Kerja
Kredit gambar: Entrepeneur
Kerja dari rumah kena pandai-pandai patuhi masa, patuhi kerja. Dekat pejabat nampak orang lain buat kerja, kita pun termotivasi kan.
Kalau dekat rumah, tak ada siapa yang nak ingatkan kerja mana yang dah siap atau belum. Diri sendiri perlu beringat.
Jadi, disiplin itu sangat penting. Setiap minggu perlu ada jadual, kerja apa yang perlu buat dahulu dan kemudian.
Seterusnya, cerakin kan ke bahagian kecil iaitu jadual harian. Senaraikan kerja yang perlu dilakukan setiap hari. Kalau ada jadual, kita tak keliru dengan tugas-tugas yang ada.
Penglibatan Anak
Kredit gambar: Skuola.net | Ripetizioni
Kita penat kerja, anak pula ajak main. Akhirnya kita marah anak sebab tak faham keadaan kita. Jangan begitu Mama, anak kita berhak mendapatkan Mama yang ceria dan positif.
Macam mana nak kawal anak dan kerja dalam satu masa kan?
Kita libatkan anak dalam pekerjaan. Manfaatkan kemahiran mengira dan menyusun. Untuk Mama dan Ayah yang berniaga dari rumah, minta anak susun dan kira pesanan pelanggan.
Ada banyak benda anak dapat bila diberi peluang macam ni. Antaranya:
Manfaat Kemahiran Mengira & Menyusun
Kepercayaan
Anak rasa percaya dengan diri sendiri. Sikit demi sedikit, mereka mula membina keyakinan untuk melakukan hal-hal besar yang lain. Kesan daripada kepercayaan Mama dan Ayah kepada anak ini lebih ketara bila mereka dewasa nanti.
Kecekapan
Kemahiran motor boleh ditingkatkan bila selalu angkat barang, asingkan nota konsainan dan kira stok barang.
Kita nampak kemahiran anak berkembang dari hari ke hari. Barulah berbaloi masa dengan anak di rumah sambil bekerja kan.
Kreativiti
Bila kita bagi kebebasan, anak-anak akan jadi kreatif. Sebab mereka sedar ada tanggungjawab yang perlu dijalankan.
Keadaan yang tak biasa bagi mereka seperti pesanan yang banyak dengan masa persediaan yang sama, memerlukan mereka berfikir lebih kreatif cara untuk menyelesaikannya.
4. Wujudkan Rutin
Kredit gambar: Forbes
Orang yang mempunyai rutin, menjalani hidup mereka dengan lebih baik. Rutin membantu otak rileks kerana tidak perlu susun jadual apa yang perlu buat seterusnya.
Misal kata kita tak ada jadual yang tetap, hari-hari kita kena fikir nak buat apa kan. Lagi satu bila kena buat rutin yang berbeza-beza, otak kita penat sebab selalu kena kerja.
Rutin tak perlu sesuatu yang rumit. Cukup membiasa diri dengan sesuatu yang mudah dan disenangi. Ya, itulah kelebihan mempunyai rutin. Buat kita lebih bertenang dan seronok.
5. Masak Sekali Banyak
Kredit gambar: TheJakartaPost
Masak ni sekejap saja sebenarnya. Yang buat lama tu, sebelum dan selepas masak. Sebab apa?
Sebab perlu sediakan barang sebelum masak dan kemas barang masakan selepas selesai. Dari 30 minit boleh sampai 1 jam.
Mama Siti ada cuba beberapa cara supaya hidup lebih teratur dan tak kelam kabut. Pertama Mama Siti masak awal pagi. Masak awal-awal dan nanti kalau nak makan tengah hari, tinggal hidangkan sahaja.
Kedua, masak untuk seminggu dan sejuk beku. Cara macam ni pun membantu tau. Nak makan nanti, tinggal panaskan saja lauk tu.
6. Minta Bantuan Pembantu
Kredit gambar: Utusan Malaysia
Mama cadangkan kalau ada kemampuan, lantiklah seorang pembantu untuk menjaga anak-anak Mama ketika bekerja.
Bukan kata tak sayang anak, tapi cuba bayangkan kalau kita stress dengan kerja dan stress dengan anak. Kerja ke mana, anak ke mana.
Pada pandangan Mama, lebih baik kita berikan yang terbaik untuk kedua-dua belah pihak. Hasilnya, orang berpuas hati dengan kerja kita dan anak-anak pun gembira bila kita bersama mereka kan.
Kesimpulannya…
Mama Siti percaya Mama mampu melakukannya. Dalam tujuh tips kerja bersama anak di rumah, mungkin Mama boleh mulakan dengan satu dahulu.
Dah biasa nanti, kita cuba pulak tips yang kedua dan seterusnya. Tak ada kerja yang tak dilanda ujian, tapi semuanya indah bila kita pandai menguruskan kan.  Jangan lupa mengikuti tips ini untuk kekal cergas ketika sibuk berkerja.
Semoga Mama mampu hasilkan hasil kerja yang terbaik dan dapat lihat anak-anak membesar depan Mama.